
PRILOGA 1 (spremni dopis – 1. del):

	Številka: 429-163/2026-1611

	Ljubljana, 17. septembra 2026

	
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: ZADEVA: Poročilo o stanju in gibanju davčnega dolga na dan 31. december 2025 – predlog za obravnavo na Vladi Republike Slovenije

	1. Predlog sklepov vlade:

	
Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17, 163/22, 57/25 – ZF in 555/26) je Vlada Republike Slovenije na seji dne … pod točko … sprejela naslednji


S K L E P :

Vlada Republike Slovenije se je seznanila s Poročilom Finančne uprave Republike Slovenije o stanju in gibanju davčnega dolga na dan 31. december 2025 in ga pošlje Državnemu zboru Republike Slovenije.


 Mag. Janja Garvas,
generalna sekretarka

Priloga:
– Poročilo Finančne uprave Republike Slovenije o stanju in gibanju davčnega dolga na dan
   31. december 2025.

Prejmejo:
· Generalni sekretariat Vlade Republike Slovenije,
· 	Ministrstvo za finance,
· Služba Vlade Republike Slovenije za zakonodajo.

	2. Osebe, odgovorne za strokovno pripravo in usklajenost gradiva:

	· Barbara Prislan, v. d. generalne direktorice Direktorata za sistem davčnih, carinskih in drugih javnih prihodkov, Ministrstvo za finance,
· mag. Martina Verbančič, vodja Sektorja za sistem pobiranja davkov, Ministrstvo za finance,
· Janko Preac, vršilec dolžnosti generalnega direktorja Finančne uprave Republike Slovenije.

	3. Zunanji strokovnjaki, ki so sodelovali pri pripravi dela ali celotnega gradiva:

	Pri pripravi gradiva zunanji strokovnjaki niso sodelovali.

	4. Predstavniki vlade, ki bodo sodelovali pri delu državnega zbora:

	· mag. Andrej Šircelj, minister, Ministrstvo za finance,
· mag. Maja Hostnik Kališek, državna sekretarka, Ministrstvo za finance,
· mag. Kristina Šteblaj, državna sekretarka, Ministrstvo za finance,
· Peter Papež, državni sekretar, Ministrstvo za finance,
· Barbara Prislan, v. d. generalne direktorice Direktorata za sistem davčnih, carinskih in drugih javnih prihodkov, Ministrstvo za finance,
· mag. Martina Verbančič, vodja Sektorja za sistem pobiranja davkov, Ministrstvo za finance,
· Janko Preac, vršilec dolžnosti generalnega direktorja Finančne uprave Republike Slovenije,
· Marta Mihelin, namestnica generalnega direktorja Finančne uprave Republike Slovenije

	5. Kratek povzetek gradiva:

	Prvi odstavek 64.a člena Zakona o javnih financah določa obveznost Vlade RS, da Državnemu zboru hkrati z zaključnim računom državnega proračuna za posamezno leto predloži podatke o stanju in gibanju davčnega dolga v preteklem letu.
Čeprav je to poročilo predloženo hkrati z zaključnim računom državnega proračuna, pa se poročilo o prihodkih in davčnem dolgu nanaša na vse štiri blagajne javnega financiranja za katere FURS pobira dajatve: proračun države, Zavod za pokojninsko in invalidsko zavarovanje, Zavod za zdravstveno zavarovanje in proračune občin. 

V letu 2025 je FURS pobral neto 26.596.866.020 EUR prihodkov za vse štiri blagajne javnega financiranja, kar je za 1.485.857.233 EUR oziroma 5,9 odstotka več kot v letu 2024.
Po stanju na dan 31. 12. 2025 je znašal davčni dolg za vse blagajne javnega financiranja 860.630.366 EUR[footnoteRef:1]. V letu 2025 se je davčni dolg v primerjavi z letom 2024 znižal za 41.306.891 EUR oziroma 4,6 odstotka. Na stanje davčnega dolga je v letu 2025 vplivalo več dejavnikov, med drugim za 1,7 milijarde EUR (5,8 odstotka) več odmerjenih in obračunanih davčnih obveznosti kot leto poprej. Uveden je bil tudi nov obvezni prispevek za dolgotrajno oskrbo. Posledično je bilo tudi v izterjavo prejeto nekoliko več neplačanih obveznosti, za katere so bili, s ciljem poplačila dolga, izvedeni različni ukrepi spodbujanja prostovoljnega plačila in izterjave.  [1:  Gre za kumulativni davčni dolg, ki se nanaša na nastale dolgove zadnjih 10 let, kar je povezano z rokom absolutnega zastaranja davčnih obveznosti. Struktura davčnega dolga glede na nastanek dolga po kriteriju dospelosti v plačilo je predmet preglednice 9.] 

Pri spremljanju gibanja davčnega dolga je treba upoštevati tudi gibanje deleža dolga glede na letno pobrane javnofinančne prihodke FURS. Delež davčnega dolga za vse blagajne javnega financiranja v vseh letno pobranih javnofinančnih prihodkih FURS je v letu 2025 zdrsnil na 3,2 odstotka, v letu 2014, ko je bil ustanovljen FURS, je znašal 10,4 odstotka.

Če se v povezavi z obravnavo zaključnega računa, osredotočimo samo na v letu 2025 nastali in zapadli dolg, je po stanju na dan 31. 12. 2025 znašal za vse blagajne javnega financiranja 259.015.404 EUR. Ob sestavi tega poročila, se je po stanju na dan 31. 3. 2025, v letu 2025 nastali dolg, že znižal na 131.374.002 EUR. 
S ciljem obvladovanja davčnega dolga je FURS izvajal številne ukrepe za spodbujanje prostovoljnega plačevanja in izterjave: opominjanje, pobote obveznosti z zapadlimi terjatvami, unovčitve predloženih zavarovanj, davčno izvršbo, druge zahtevnejše ukrepe uveljavljanja davčnega dolga in predlagal stečaje ali izbrise. 
Davčni dolg po stanju na dan 31. 12. 2025 je glede na možnosti izterjave razdeljen na aktivni dolg v višini 450.883.623 EUR (52,4 odstotka) in pogojno izterljivi dolg v višini 409.746.743 EUR (47,6 odstotka). FURS je pri izterjavi znatnega dela davčnega dolga zelo omejen. Če sodišče odloči, da se zoper dolžnika začne postopek zaradi insolventnosti, se za dolg, ne sme voditi postopka izvršbe niti zavarovanja. Po stanju na dan 31. 12. 2025 je bil obseg pogojno izterljivega dolga prijavljenega v insolvenčne postopke 242 mio EUR, kar predstavlja 28,2 odstotka davčnega dolga. 
V letu 2025 je FURS poslal dolžnikom 1.032.242 opominov in 49.532 pozivov za plačilo in predložitev seznama premoženja ter izdal 365.371 sklepov o davčni izvršbi za novo nastale davčne in nedavčne obveznosti ali kot nov ukrep izterjave v skupnem znesku 1.663.938.099 EUR. Z izvedenimi ukrepi je bilo izterjano 791.457.706 EUR dolga. Primerjava podatkov s preteklim letom kaže, da je bilo v letu 2025 terjanega za 48.741.441 EUR (2,8 odstotka) manj dolga, a kljub temu je bilo izterjano za 41.867.650 EUR (5,6 odstotka) več dolga kot v letu 2024.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA/NE

	b)
	usklajenost slovenskega pravnega reda s pravnim redom Evropske unije
	DA/NE

	c)
	administrativne posledice
	DA/NE

	č)
	gospodarstvo, zlasti mala in srednja podjetja ter konkurenčnost podjetij
	DA/NE

	d)
	okolje, vključno s prostorskimi in varstvenimi vidiki
	DA/NE

	e)
	socialno področje
	DA/NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	DA/NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	
	
	
	
	

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
/
II. Finančne posledice za državni proračun
II.a Pravice porabe za izvedbo predlaganih rešitev so zagotovljene: 
/
II.b Manjkajoče pravice porabe bodo zagotovljene s prerazporeditvijo:
/
II.c Načrtovana nadomestitev zmanjšanih prihodkov in povečanih odhodkov proračuna:
/

	7.b Predstavitev ocene finančnih posledic pod 40.000 EUR:
/
Kratka obrazložitev
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	DA/NE

	Gradivo (predpis) je bilo poslano v mnenje: 
· Skupnosti občin Slovenije SOS: DA/NE
· Združenju občin Slovenije ZOS: DA/NE
· Združenju mestnih občin Slovenije ZMOS: DA/NE

Predlogi in pripombe združenj so bili upoštevani:
/

	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	DA/NE

	

	/

	
Mag. Maja Hostnik Kališek,   
        državna sekretarka            





JEDRO GRADIVA

Poročilom Finančne uprave Republike Slovenije  o gibanju davčnega dolga v letu 2025 in stanju davčnega dolga na dan 31. december 2025.

Povzetek poročila
[bookmark: _Hlk129329134]Finančna uprava Republike Slovenije (v nadaljnjem besedilu: FURS) je pripravila Poročilo o stanju in gibanju davčnega dolga na dan 31. december 2025 za predložitev Državnemu zboru Republike Slovenije hkrati z zaključnim računom državnega proračuna za leto 2025. 

Čeprav je to poročilo predloženo hkrati z zaključnim računom državnega proračuna, se poročilo o prihodkih in davčnem dolgu nanaša na vse štiri blagajne javnega financiranja, za katere FURS pobira dajatve: proračun države, Zavod za pokojninsko in invalidsko zavarovanje Slovenije, Zavod za zdravstveno zavarovanje Slovenije ter proračune občin. 

V letu 2025 je FURS za vse štiri blagajne javnega financiranja pobral neto 26.596.866.020 EUR prihodkov, kar je za 1.485.857.233 EUR ali 5,9 odstotka več kot v letu pred tem. Povečevanje pobranih prihodkov se z izjemo leta 2020, ki ga je zaznamovala epidemija covida-19, nadaljuje vse od ustanovitve FURS v letu 2014, skupni prirast prihodkov tako obsega 13 milijard EUR ali 95,5 odstotka.
Na dan 31. december 2025 je bil davčni dolg za vse blagajne javnega financiranja 860.630.366 EUR.[footnoteRef:2] V letu 2025 se je davčni dolg v primerjavi z letom prej znižal za 41.306.891 EUR ali 4,6 odstotka. Na stanje davčnega dolga je v letu 2025 vplivalo več dejavnikov, med drugim za 1,7 milijarde EUR (5,8 odstotka) več odmerjenih in obračunanih davčnih obveznosti kot leto prej. Uveden je bil tudi nov obvezni prispevek za dolgotrajno oskrbo. Zato je bilo tudi v izterjavo prejetih nekoliko več neplačanih obveznosti, za katere so bili s ciljem poplačila dolga izvedeni različni ukrepi za spodbujanje prostovoljnega plačila in izterjave.  [2:  Gre za kumulativni davčni dolg, ki se nanaša na dolgove, nastale v zadnjih desetih letih, kar je povezano z rokom absolutnega zastaranja davčnih obveznosti. Struktura davčnega dolga glede na nastanek dolga po merilu dospelosti v plačilo je predmet preglednice 9.] 

Slika 1: Gibanje javnofinančnih prihodkov in davčnega dolga v letih od 2019 do 2025
[image: Slika, ki vsebuje besede besedilo, posnetek zaslona, pisava, vzporedno

Vsebina, ustvarjena z UI, morda ni pravilna.]
Vir: FURS
Pri spremljanju gibanja davčnega dolga je treba upoštevati tudi gibanje deleža dolga glede na obseg letno pobranih javnofinančnih prihodkov FURS. Delež davčnega dolga za vse blagajne javnega financiranja v skupni vrednosti vseh letno pobranih javnofinančnih prihodkov FURS se je v letu 2025 zmanjšal na 3,2 odstotka, medtem ko je v letu ustanovitve FURS, tj. letu 2014, znašal 10,4 odstotka.

[bookmark: _Hlk129329502]Če se pri obravnavi zaključnega računa usmerimo samo na dolg, nastali in zapadli v letu 2025, je ta po stanju na dan 31. december 2025 za vse blagajne javnega financiranja znašal 259.015.404 EUR. Ob sestavi tega poročila se je po stanju na dan 31. marec 2025 dolg, nastali v letu 2025, že znižal na 131.374.002 EUR. 
S ciljem obvladovanja davčnega dolga je FURS izvajal številne ukrepe za spodbujanje prostovoljnega plačevanja in izterjave, na primer opominjanje, pobote obveznosti z zapadlimi terjatvami, unovčitve predloženih zavarovanj, davčno izvršbo in druge zahtevnejše ukrepe uveljavljanja davčnega dolga, ter predlagal stečaje ali izbrise. 
[bookmark: _Hlk38114437][bookmark: _Hlk129330550]Davčni dolg po stanju na dan 31. december 2025 je glede na možnosti izterjave razdeljen na aktivni dolg v višini 450.883.623 EUR (52,4 odstotka) in pogojno izterljivi dolg v višini 409.746.743 EUR (47,6 odstotka). FURS je pri izterjavi precejšnjega dela davčnega dolga zelo omejen. Če sodišče odloči, da se zoper dolžnika začne postopek zaradi insolventnosti, se za dolg ne sme voditi postopek izvršbe niti zavarovanje. Po stanju na dan 31. december 2025 je bil obseg pogojno izterljivega dolga, prijavljenega v insolvenčne postopke, 242 milijonov EUR, kar pomeni 28,2 odstotka davčnega dolga. 
[bookmark: _Hlk38114480]Podobno kot za insolvenčne postopke velja tudi za davčni dolg, zavarovan z zastavno pravico na nepremičninah. Postopek prodaje nepremičnine in poplačilo upnikov vodi izvršilno sodišče, zato davčni organ po vloženih predlogih pri sodiščih v višini 28.404.416 EUR na hitrost in višino poplačila dolga nima vpliva. 
V letu 2025 je FURS poslal dolžnikom 1.032.242 opominov in 49.532 pozivov k plačilu in predložitvi seznama premoženja ter izdal 365.371 sklepov o davčni izvršbi za novonastale davčne in nedavčne obveznosti ali kot nov ukrep izterjave v skupnem znesku 1.663.938.099 EUR. Z izvedenimi ukrepi je bilo izterjanega 791.457.706 EUR dolga.
[bookmark: _Hlk38115103]Primerjava podatkov z letom prej kaže, da je bilo v letu 2025 terjanega za 48.741.441 EUR (2,8 odstotka) manj dolga, a kljub temu je bilo izterjanega za 41.867.650 EUR (5,6 odstotka) več dolga kot v letu 2024. Po izdanih opominih in pozivih je bilo poplačanega za 30.897.145 EUR (5,8 odstotka), po izdanih sklepih o davčni izvršbi pa za 10.970.505 EUR (pet odstotkov) več dolga kot leta 2024. Navedeno je mogoče pripisati večji uspešnosti pri izterjavi dolga po sklepih o davčni izvršbi v okviru davčnih obveznosti. V letu 2025 je bilo po navedenih sklepih v povprečju poplačanega 38,7 odstotka terjanega dolga, kar je za 6,9 odstotne točke več kot v letu 2024. 
[bookmark: _Hlk38114930]Dodatno je FURS izvedel tudi pobote in unovčitve zavarovanj v višini 323.272.783 EUR. 
Na podlagi izdanih sklepov o davčni izvršbi je bilo v letu 2025 izterjanega za 210.512.795 EUR dolga iz davčnih terjatev. Najučinkovitejše sredstvo izvršbe je bila izvršba na denarna sredstva dolžnika pri bankah ali hranilnicah s 75,6-odstotnim deležem plačil, sledila je izvršba na premično premoženje z 12 odstotki, 8 odstotkov plačil je bilo posledica izvršbe na dolžnikove denarne prejemke, 4,4 odstotka pa izvršbe na dolžnikove denarne terjatve. 

V poročilu so prikazani tudi ukrepi davčnega nadzora, s katerimi je bilo v letu 2025 dodatno odmerjenih 322.281.009 EUR obveznosti. Opisane so tudi nekatere aktivnosti za spodbujanje prostovoljnega plačevanja dajatev. 
[bookmark: _Hlk99693219]
1.	Uvod
FURS je na podlagi zakona, ki ureja javne finance[footnoteRef:3], pripravil Poročilo o stanju in gibanju davčnega dolga na dan 31. december 2025 za predložitev Državnemu zboru Republike Slovenije hkrati z zaključnim računom državnega proračuna za leto 2025. Podatki v poročilu so pripravljeni na podlagi zaključnega računa FURS za leto 2025. [3:  Prvi odstavek 64.a člena Zakona o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O, 76/23, 24/25 – ZFisP-1, 39/25, 85/25 – ZPJS in 112/25).] 


Čeprav je to poročilo predloženo hkrati z zaključnim računom državnega proračuna, se poročilo o prihodkih in davčnem dolgu nanaša na vse štiri blagajne javnega financiranja, za katere FURS pobira dajatve: proračun države, Zavod za pokojninsko in invalidsko zavarovanje Slovenije, Zavod za zdravstveno zavarovanje Slovenije ter proračune občin.
[bookmark: _Hlk159485054]
V poročilu so sicer ločeno navedeni podatki, ki se nanašajo na prihodke in davčni dolg za blagajno proračuna države, vendar neposredna primerjava teh podatkov iz zaključnega računa FURS in zaključnega računa državnega proračuna ni mogoča. Med prihodki je namreč precejšen del davka od dohodnine, ki ga FURS pobere in vplača v državni proračun, zaradi sistema financiranja občin v proračunu države na kontih razreda 7 zmanjšan, zato je vrednost prihodkov od dohodnine v zaključnem računu države precej nižja od zneska, ki ga dejansko pobere FURS. Ta razlika je v 2025[footnoteRef:4] znašala več kot 1,6 milijarde EUR. Na drugi strani je celotni davčni dolg od dohodnine v zaključnem računu FURS izkazan v blagajni državnega proračuna. [4:  Vir podatkov: spletna stran MF, Javnofinančna statistika: Letni-pregled-javnofinancnih-gibanj-januar-2026.pdf] 


2.	Pobrani prihodki
FURS pobira dajatve, ki so prihodek štirih blagajn javnega financiranja, in sicer: proračuna države, Zavoda za pokojninsko in invalidsko zavarovanje Slovenije, Zavoda za zdravstveno zavarovanje Slovenije ter proračunov občin. Iz proračuna države se del prihodkov razporeja tudi v proračun Evropske unije.
[bookmark: _Hlk226459896]V letu 2025 je FURS pobral neto 26.596.866.020 EUR prihodkov za vse štiri blagajne javnega financiranja, kar je za 1.485.857.233 EUR ali 5,9 odstotka več kot v letu pred tem. Povečevanje pobranih prihodkov se z izjemo leta 2020, ki ga je zaznamovala epidemija covida-19, nadaljuje vse od ustanovitve FURS v letu 2014, skupni prirast prihodkov tako obsega 13 milijard EUR ali 95,5 odstotka.
Preglednica 1: Pobrani prihodki po blagajnah javnega financiranja, v EUR 
	Prejemniki sredstev
	JANUAR–DECEMBER 2025 (v EUR)
	Struktura
(v odstotkih)
	JANUAR–DECEMBER 2024 (v EUR)
	Struktura
 (v odstotkih)
	INDEKS 2025 / 2024

	Država
	14.079.171.232
	52,9
	13.574.417.038
	54,1
	103,7

	ZPIZ
	6.732.413.041
	25,3
	6.362.118.773
	25,3
	105,8

	ZZZS
	5.337.648.639
	20,1
	4.742.199.819
	18,9
	112,6

	Občine
	447.633.108
	1,7
	432.273.157
	1,7
	103,6

	Skupaj JFP
	26.596.866.020
	100,0
	25.111.008.787
	100,0
	105,9


Vir: FURS

Slika 2: Struktura neto pobranih prihodkov po prejemnikih sredstev v letu 2025

Vir: FURS
Največji delež pobranih prihodkov skupno obsegajo prispevki za socialno varnost in transferni prihodki od prispevkov (45,8 odstotka). V letu 2025 je bilo pobranih skupno za 8,7 odstotka več teh prihodkov kot v letu 2024, od tega je bila rast prihodkov od prispevkov za socialno varnost 8,6-odstotna, medtem ko so bili transferni prihodki višji za 9,7 odstotka. Najobsežnejši med prispevki za socialno varnost je prispevek za pokojninsko in invalidsko zavarovanje. Po deležu pobranih prihodkov sledijo domači davki na blago in storitve (29,6 odstotka), pobranih jih je bilo za 3,6 odstotka več kot v letu 2024. Po obsegu prevladujeta davek na dodano vrednost in trošarine. Velik delež dosega tudi skupina davkov na dohodek in dobiček (21 odstotkov), teh je bilo pobranih za 0,5 odstotka več kot v letu 2024. Največ prihodkov v tej skupini pripada dohodnini.
Slika 3: Struktura neto pobranih javnofinančnih prihodkov po vrstah prihodkov v letu 2025

Vir: FURS
Krepitev kulture prostovoljnega izpolnjevanja zakonskih obveznosti je prednostni dolgoročni cilj FURS. V ta namen se neprekinjeno izvaja več povezanih ukrepov na različnih področjih njegovega delovanja, od preventivnih do zelo ciljno usmerjenih aktivnosti. Te dejavnosti so podrobneje opisane v 8. poglavju tega poročila. 
Davek je vsak denarni prihodek državnega proračuna, proračuna Evropske unije ali proračuna samoupravne lokalne skupnosti, ki ni plačilo za opravljeno storitev ali dobavljeno blago in se plača izključno na podlagi zakonov o obdavčenju oziroma predpisov samoupravnih lokalnih skupnosti, izdanih na podlagi zakonov o obdavčenju. 
V skladu s 3. členom Zakona o davčnem postopku[footnoteRef:5] (v nadaljnjem besedilu: ZDavP-2) se za davek štejejo tudi: [5:  Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15, 63/16, 69/17, 13/18 – ZJF-H, 36/19, 66/19, 145/20 – odl. US, 203/20 – ZIUPOPDVE, 39/22 – ZFU-A, 52/22 – odl. US, 87/22 – odl. US, 163/22, 109/23 – odl. US, 131/23 – ZORZFS, 100/24, 40/25 – ZINR in 100/25.

] 

· uvozne in izvozne dajatve po predpisih Evropske unije,
· prispevki za obvezno pokojninsko in invalidsko zavarovanje, obvezno zdravstveno zavarovanje, zaposlovanje, starševsko varstvo in zavarovanje za dolgotrajno oskrbo,
· nadomestila, intervencijski in drugi ukrepi, ki so v celoti ali delno sistem financiranja evropskega kmetijskega in jamstvenega sklada, vključno z zneski, pobranimi v zvezi s temi ukrepi,
· obresti, stroški postopka pobiranja davkov, denarne kazni in globe ter stroški postopka o prekršku, ki jih odmeri oziroma izreka davčni organ.

FURS v skladu z zakonom, ki ureja delovanje, organizacijo, naloge in pooblastila finančne uprave, vodi knjigovodsko evidenco, iz katere se zagotavljajo podatki o stanju in gibanju davčnega dolga. Za vodenje davčnega knjigovodstva se smiselno uporabljajo določbe zakona, ki ureja računovodstvo.
3.	Splošno o davčnem dolgu 
Davčni dolg je stanje dolga zavezancev do FURS na presečni dan ter zajema vse zapadle neporavnane terjatve, ki jih odmerja, nadzira in izterjuje FURS v skladu s predpisi.
Na stanje davčnega dolga na presečni dan ob koncu proračunskega leta bistveno vplivajo ta gibanja:
· prenos odprtih zapadlih terjatev iz prejšnjega proračunskega leta,
· obseg nastalih in zmanjšanih terjatev (odmera ali obračun dajatev, odpisi), zapadlih v 
proračunskem letu, ter
· obseg plačanih oziroma izterjanih terjatev v proračunskem letu.

3.1	Odmera ali obračun dajatev – izvršilni naslovi
Davčni dolg nastane, če zavezanec v predpisanem roku ne poravna odmerjenih oziroma obračunanih obveznosti, ki izhajajo iz izvršilnega naslova. Izvršilni naslovi so predvsem davčni obračuni, ki jih predloži zavezanec, in odločbe, ki jih izdaja FURS. Za te odločbe velja, da postanejo izvršljive v 30 dneh od vročitve, tudi če zavezanec zoper njih uveljavlja pravno sredstvo (prvi odstavek 87. člena ZDavP-2). Pogoje in omejitve za odobritev odloga izvršbe ob vložitvi pritožbe ureja drugi (obvezna predložitev zavarovanja) in peti (izključitev možnosti odloga za prispevke) odstavek 87. člena ZDavP-2. V davčni dolg so tako vključene tudi obveznosti, ki so predmet pritožb zavezancev pri drugostopenjskem organu ali tožb pri upravnem sodišču, vendar o pritožbi ali tožbi še ni odločeno.
3.2	Zastaranje in zadržanje zastaranja davčnih obveznosti
Na obseg davčnega dolga bistveno vplivajo pravila o absolutnem in relativnem zastaranju pravice do izterjave davka. Po določbah 125., 126. in 126.a člena ZDavP-2 davčna obveznost preneha v petih oziroma desetih letih od dneva, ko bi bilo treba davek plačati, razen v primerih pretrganja ali zadržanja zastaranja zaradi zakonskih razlogov oziroma če davčna obveznost ne preneha. V strukturi davčnega dolga glede na leto njegovega nastanka praviloma prevladujejo dolgovi iz prejšnjih desetih let, zaradi izjem, ki določajo zadržanje zastaranja in ne prenehanje obveznosti, pa najdemo tudi starejše dolgove.
Zadržanje zastaranja tako povzročijo nekateri drugi postopki, ko davčni organ ne more oziroma ne sme voditi postopka davčne izvršbe. Glavni zakonski razlogi in sodni postopki, zaradi katerih se zastaranje zadrži, so postopek zaradi insolventnosti, odobreni odlog oziroma obročno plačevanje davka, zapuščinski postopek in podobno. Ko preneha razlog, zaradi katerega je bilo zastaranje zadržano, davčni organ lahko nadaljuje ali začne davčno izvršbo in tek zastaralnega roka se nadaljuje. 
Izjemo od splošnega učinka zastaranja opredeljuje tudi 126.a člen ZDavP-2, ki določa, da davčna obveznost ne preneha, če je davčni dolg zavarovan s hipoteko in če je pred potekom zastaranja pravice do izterjave vložen predlog za izvršbo na nepremičnino. Davčna obveznost preneha s poplačilom iz prodaje.
3.3	Vpliv likvidnostnih težav zavezancev in pomot pri plačevanju na davčni dolg 
Poročilo je pripravljeno na presečni datum 31. december, kar pomeni, da so v davčnem dolgu zajete vse neporavnane obveznosti, zapadle v plačilo do obravnavanega datuma, tudi tiste, ki so jih že nekaj dni po tem datumu prostovoljno poravnali zavezanci. Obseg dajatev, plačanih po zapadlosti z do enomesečno zamudo, je v zadnjem letnem obdobju v povprečju znašal 93 milijonov EUR mesečno. Najpogosteje so na tak način na presečni dan v davčnem dolgu zajete večje obveznosti zavezancev od davka na dodano vrednost in trošarin, ker je datum zapadlosti obračunov za obe vrsti davka zadnji delovni dan v mesecu. 
V davčnem dolgu po stanju na presečni dan so zajete tudi neporavnane obveznosti davčnih zavezancev, ki so poravnali svoje obveznosti, vendar na napačen podračun ali z napačno referenco pri plačilu. Prav tako je lahko prenos reference pri prejemu plačil, ki so jih zavezanci izvršili pri tujih bankah, pomanjkljiv. FURS v tem primeru izvede postopek razčiščevanja plačil (stik z zavezancem, poizvedba na Upravi Republike Slovenije za javna plačila in banke in podobno) in izravnavo v nekaj dneh po prejemu plačila. 
4. Davčni dolg 
Po stanju na dan 31. december 2025 je bil davčni dolg 860.630.366 EUR. V tem znesku dolga so poleg neporavnanih zapadlih obveznosti zajete tudi zaračunane zamudne obresti, ki obsegajo 15 odstotkov dolga ali 128.855.741 EUR.
Preglednica 2: Stanje in gibanje davčnega dolga, v EUR
	 
	31. 12. 2023
	31. 12. 2024
	31. 12. 2025
	INDEKS 
31. 12. 2024 / 
31. 12. 2023
	INDEKS 
31. 12. 2025 / 
31. 12. 2023
	INDEKS 31. 12. 2025 / 
31. 12. 2024

	Glavnica
	715.436.904
	772.416.362
	731.774.625
	108,0
	102,3
	94,7

	Zamudne obresti
	126.371.890
	129.520.895
	128.855.741
	102,5
	102,0
	99,5

	Skupaj dolg
	841.808.794
	901.937.257
	860.630.366
	107,1
	102,2
	95,4


Vir: FURS
Dolg pravnih oseb je znašal 462.509.683 EUR ali 53,7 odstotka, dolg fizičnih oseb pa 398.120.683 EUR ali 46,3 odstotka davčnega dolga.
Dolg fizičnih oseb zajema tudi neporavnane obveznosti zasebnikov, med katere štejemo samostojne podjetnike posameznike in druge zasebnike, ki opravljajo poklicno dejavnost ali druge neodvisne dejavnosti (odvetniki, notarji, poklicni športniki, samostojni novinarji, zasebni zdravstveni delavci, kulturni delavci in fizične osebe, ki opravljajo kmetijsko in gozdarsko dejavnost).



Slika 4: Prikaz davčnega dolga po statusu zavezanca

Vir: FURS
4.1 Aktivni in pogojno izterljivi dolg

Davčni dolg je sestavljen iz aktivnega in pogojno izterljivega dolga. ZDavP-2 v 109. členu opredeljuje pogojno izterljivi dolg. Davek se šteje za pogojno izterljivega:
· če je bil pri zavezancu za davek začet stečajni postopek; 
· če je bil pri zavezancu za davek začet postopek prisilne poravnave; 
· od dneva smrti davčnega zavezanca do dneva pravnomočnosti sklepa o dedovanju;
· če se ne more poplačati niti v postopku davčne izvršbe, pravica do izterjave pa še ni zastarala;
· če se je davčni zavezanec – fizična oseba odselil neznano kam ali ga je sodišče razglasilo za pogrešanega ali opravilno nesposobnega in ni pustil oziroma nima nobenega premoženja, iz katerega bi se lahko davek poplačal, pravica do izterjave pa še ni zastarala.

Ves drug dolg šteje za aktivni dolg. 
Po stanju na dan 31. december 2025 je aktivni dolg 450.883.623 EUR, pogojno izterljivi dolg pa 409.746.743 EUR.

Preglednica 3: Stanje in gibanje davčnega dolga, v EUR
	 
	31. 12. 2023
	31. 12. 2024
	31. 12. 2025
	INDEKS 
31. 12. 2024 / 
31. 12. 2023
	INDEKS 
31. 12. 2025 / 
31. 12. 2023
	INDEKS 31. 12. 2025 / 
31. 12. 2024

	Aktivni dolg 
	431.764.130
	481.817.858
	450.883.623
	111,6
	104,4
	93,6

	Pogojno izterljivi dolg
	410.044.664
	420.119.399
	409.746.743
	102,5
	99,9
	97,5

	Skupaj dolg
	841.808.794
	901.937.257
	860.630.366
	107,1
	102,2
	95,4


Vir: FURS
[bookmark: _Hlk159489419]V strukturi davčnega dolga ima aktivni dolg 52,4-odstotni delež. Postopki za izterjavo tega dela dolga potekajo, zato je verjetnost izterjave navedenega dolga velika v nasprotju s pogojno izterljivim dolgom, ki pomeni 47,6 odstotka dolga. 
Najpogostejši zakonski razlog za označitev pogojno izterljivega dolga je začetek insolvenčnega postopka zoper dolžnika, saj terjatve, prijavljene v insolvenčne postopke (stečaj, prisilna poravnava), obsegajo kar 58,9 odstotka pogojno izterljivega dolga. Drugi najpogostejši razlog za označitev pogojno izterljivega dolga je, da dolga ni mogoče poplačati v postopkih davčne izvršbe, pravica do izterjave pa še ni zastarala (37,3 odstotka), sledijo drugi manj pogosti razlogi, na primer dolžnika zaradi odselitve ni mogoče najti ali je umrl.
Preglednica 4: Stanje in gibanje pogojno izterljivega dolga, v EUR

	Razlog dvomljivosti
	31. 12. 2023
	31. 12. 2024
	31. 12. 2025
	INDEKS 
31. 12. 2024 / 
31. 12. 2023
	INDEKS 
31. 12. 2025 / 
31. 12. 2023
	INDEKS 31. 12. 2025 / 
31. 12. 2024
	Delež (v odstotkih)

	Stečaj
	239.473.779
	252.810.073
	241.569.306
	105,6
	100,9
	95,6
	58,9

	Dolga ni mogoče poplačati v postopku davčne izvršbe 
	153.139.166
	151.549.343
	152.709.781
	99,0
	99,7
	100,8
	37,3

	Prisilna poravnava
	11.918.273
	341.149
	891.489
	2,9
	7,5
	261,3
	0,2

	Fizična oseba odseljena neznano kam
	4.809.904
	11.291.383
	10.913.310
	234,8
	226,9
	96,7
	2,7

	Dolžnik umrl
	424.217
	4.038.134
	3.397.367
	951,9
	800,9
	84,1
	0,8

	* Drugo
	279.325
	89.316
	265.491
	32,0
	95,0
	297,2
	0,1

	SKUPAJ
	410.044.664
	420.119.399
	409.746.743
	102,5
	99,9
	97,5
	100


* Drugo: prisilna likvidacija, izbris brez likvidacije in podobno.
Vir: FURS

Prizadevanja FURS za učinkovitejše obvladovanje pogojno izterljivega dolga otežuje dejstvo, da je več kot 62 milijonov EUR (25,7 odstotka) davčnega dolga, prijavljenega v stečajnih postopkih, starejšega od deset let (zapadlost dolga v letih od 2003 do 2015), saj stečajni postopki pri sodiščih, ki so se začeli pred več kot desetimi leti, še vedno tečejo. Začetek sedmih stečajnih postopkov, povezanih z dolgom zavezancev, starejšim od desetih let in višjim od enega milijona EUR, tako izvira iz obdobja pred letom 2015. Pri enem stečaju, začetem leta 2010, dolg krepko presega 10 milijonov EUR, šest stečajnih postopkov iz tega obdobja pa veže dolg v vrednosti 1–3 milijone EUR. Tudi največji odpis dolga v letu 2025 v vrednosti skoraj devet milijonov EUR je povezan s stečajnim postopkom, ki se je začel pred 15 leti (2010). V nadaljevanju je pojasnjeno, da v obdobju, ko pri sodiščih tečejo stečajni postopki, FURS ne more izvajati ukrepov za izterjavo dolga.
Preglednica 5: Pogojno izterljivi dolg v stečajnih postopkih, pri katerih je terjatev zaradi dolgotrajnosti stečajnih postopkov pri sodiščih starejša od 10 let, v EUR
	Leto zapadlosti terjatev v stečajnih postopkih
	Dolg 31. 12. 2025

	2003–2007
	1.155.457

	2008
	2.045.529

	2009
	7.981.785

	2010
	14.105.328

	2011
	5.030.947

	2012
	11.658.316

	2013
	6.907.625

	2014
	7.369.337

	2015
	5.809.461

	Skupaj
	62.063.789


VIR: FURS
Z dnem začetka postopka zaradi insolventnosti se v skladu z insolvenčno zakonodajo, ki je v pristojnosti ministrstva za pravosodje, zoper davčnega zavezanca ne sme več voditi postopek davčne izvršbe, temveč se zaradi zagotavljanja načela enakega obravnavanja upnikov terjatve lahko poplačajo le v skladu z insolvenčno zakonodajo. Postopki zaradi insolventnosti so sodni postopki, na trajanje katerih davčni organ nima vpliva. 
Za terjatve, ki so prijavljene v postopku zaradi insolventnosti, je bilo v letu 2025 izdanih 5.250 seznamov izvršilnih naslovov, kar je 19 odstotkov več kot v letu 2024, ko jih je bilo izdanih 4.418. 
Večino postopkov zaradi insolventnosti, v katerih se uveljavlja davčni dolg, zajemajo stečajni postopki, pri katerih delež poplačila davčnih obveznosti običajno znaša le nekaj odstotkov. Poleg tega gre za dolgotrajne sodne postopke, saj mora stečajni upravitelj prodati vse premoženje stečajnega dolžnika in iz tega po načelu sorazmernosti poplačati upnike. Terjatve, ki v stečajnem postopku niso bile poplačane, se odpišejo, razen v postopku osebnega stečaja, če ni odpusta obveznosti oziroma če odpust na terjatve ne učinkuje. Davčni dolžnik namreč v postopku osebnega stečaja ne more doseči odpusta in s tem odpisa davčnih terjatev od prispevkov, ki so nastale pred začetkom postopka zaradi insolventnosti. 
V Republiki Sloveniji je bilo v letu 2023 začetih 807 stečajnih postopkov nad pravnimi osebami, leto pozneje se je njihovo število nekoliko povečalo, saj jih je bilo na novo začetih 908. V letu 2025 je bilo začetih 945 stečajnih postopkov, kar pomeni rahel porast števila postopkov glede na leto prej, in sicer za 4,1 odstotka. Število postopkov osebnih stečajev se je v obdobju od leta 2015 do 2024 zmanjševalo (v letu 2023 je bilo na novo začetih 872 postopkov, v letu 2024 pa 863). V letu 2025 je bilo začetih 968 postopkov, kar v letni primerjavi pomeni porast za 12,2 odstotka. 
Po pravilih poslovnofinančne stroke in določbah Zakona o finančnem poslovanju, postopkih zaradi insolventnosti in prisilnem prenehanju (v nadaljnjem besedilu: ZFPPIPP)[footnoteRef:6] mora poslovodstvo brez odlašanja, vendar najpozneje v enem mesecu po nastanku insolventnosti vložiti predlog za začetek postopka zaradi insolventnosti (postopek prisilne poravnave ali stečajni postopek). Čeprav iz ZFPPIPP izhaja, da ima največjo odgovornost pri odpravi insolventnosti poslovodstvo oziroma dolžnik, so pri pravnih osebah upniki vložili 56,3 odstotka predlogov za začetek stečajnega postopka. Drugače je pri postopku osebnega stečaja, saj so v letu 2025 upniki vložili devet odstotkov vseh predlogov za začetek stečajnega postopka, 91 odstotkov predlogov pa so jih vložili dolžniki (fizične osebe) sami.  [6:  Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US, 102/23 25/25 – odl. US, 40/25 in 100/25 – ZS-1.] 

FURS pri spremljanju poplačila davčnega dolga zavezancev preverja tudi izpolnjenost pogojev za vložitev predloga za stečaj. Odločitev FURS o vložitvi predloga za začetek stečajnega postopka temelji na številnih merilih. Poleg formalnih predpostavk oziroma razlogov za začetek stečajnega postopka se namreč upoštevajo tudi individualne ugotovitve v postopkih davčne izvršbe in drugih postopkih, ki izhajajo iz okoliščin posameznega zavezanca. Tako je v letu 2023 FURS vložil 427 predlogov za stečaj, leto pozneje pa 547. V letu 2025 je bilo vloženih 551 predlogov za začetek stečajnega postopka, od tega 464 za pravne osebe in 87 za fizične osebe. 
Glede na skupno število predlogov za začetek stečajnega postopka vseh upnikov jih je FURS v letu 2023 vložil 90 odstotkov, v letu 2024 in 2025 pa 93 odstotkov vseh predlogov za začetek stečajnega postopka. Na podlagi tega je mogoče skleniti, da je FURS zelo dejaven upnik pri vložitvi predlogov za začetek stečajnega postopka. 
Na podlagi 489.a člena Zakona o spremembah in dopolnitvah Zakona o finančnem poslovanju, postopkih zaradi insolventnosti in prisilnem prenehanju (v nadaljnjem besedilu: ZFPPIPP-H) je FURS aktivno vlagal tudi predloge za sankcioniranje poslovodstva insolventnih pravnih oseb. Namen te določbe je, da bi poslovodstva družb pravočasno vložila predlog za začetek insolvenčnega postopka ter s tem izboljšala možnosti za plačilo upnikov in ohranitev zdravega jedra podjetja. V letu 2024 je FURS na ministrstvo za pravosodje vložil 96 predlogov za prekršek, v letu 2025 pa je to število povečal na 123 vloženih predlogov. 
ZFPPIPP-H je opredelil tudi novi postopek sodnega prestrukturiranja zaradi odprave grozeče insolventnosti, ki je začel veljati s 1. januarjem 2025. Gre za preventivni postopek, ko dolžnik še niti ni insolventen oziroma mu insolventnost šele grozi. V letu 2025 ni bil začet noben postopek sodnega prestrukturiranja zaradi odprave grozeče insolventnosti.
Ob smrti davčnega zavezanca se odpišejo denarne kazni, globe in stroški postopka o prekršku ter davčni dolg, če ta na dan smrti ne presega 80 EUR. Če davčni dolg presega navedeni znesek, FURS terjatve prijavi v zapuščinski postopek z namenom seznanitve dedičev z zapustnikovimi dolgovi. Za prijavo terjatev v zapuščinski postopek je bilo v letu 2025 izdanih 1.486 seznamov izvršilnih naslovov. Dediči odgovarjajo za vse zapustnikove dolgove do višine vrednosti podedovanega premoženja. Če dediči davčnega dolga ne plačajo, se ob upoštevanju vsebine sklepa o dedovanju in določb Zakona o dedovanju davčni dolg zapustnika prenese na dediče ter po izdaji opomina izterja v postopku davčne izvršbe. V letu 2025 je bilo izvedenih 374 prenosov davčnega dolga na dediče. 

V primerjavi z letom 2024 se je število izdanih seznamov izvršilnih naslovov povečalo za 7 odstotkov (v letu 2024 je bilo izdanih 1.388 seznamov izvršilnih naslovov, v letu 2025 pa 1.486). Povečalo se je tudi število izvršenih prenosov na dediče, in sicer za 23 odstotkov (v letu 2024 so bili izvedeni 304 prenosi, v letu 2025 pa 374 prenosov). 

Podobno kot je za vodenje in odločanje v postopkih zaradi insolventnosti pristojno sodišče, velja tudi pri zavarovanju davčnega dolga z zastavno pravico na nepremičninah. Postopek prodaje nepremičnine in poplačilo upnikov vodi izvršilno sodišče, zato davčni organ po vložitvi predlogov pri sodiščih v višini 28.404.416 EUR nima vpliva na hitrost postopka ali višino poplačila dolga. 

Dolg, ki ga ni bilo mogoče poplačati v postopkih davčne izvršbe, pravica do izterjave pa še ni zastarala, znaša 37,3 odstotka pogojno izterljivega dolga. Zoper navedeni dolg je davčni organ izvedel vse zakonsko predpisane ukrepe izvršbe (administrativna izvršba, individualna obravnava v primeru izvršbe iz premičnega premoženja, ki zahteva poglobljeno obravnavo, izvršba na nepremičnine ali na poslovni delež dolžnika v družbi in podobno), vendar dolga ni oziroma ga ni bilo mogoče izterjati, saj dolžniki nimajo oziroma niso imeli rubljivega premoženja. 
4.2 Gibanje davčnega dolga 
V letu 2025 se je davčni dolg v primerjavi z letom prej znižal za 41.306.891 EUR ali 4,6 odstotka, po drugi strani pa se je v primerjavi z letom 2023 povečal za 18.821.572 EUR (2,2 odstotka). Aktivni dolg je bil v letu 2025 nižji za 30.934.235 EUR ali 6,4 odstotka, pogojno izterljivi dolg pa za 10.372.656 EUR ali 2,5 odstotka.





Slika 5: Gibanje davčnega dolga, v EUR
Vir: FURS
[bookmark: _Hlk129329387]Pri spremljanju gibanja davčnega dolga je poleg znižanja absolutnega zneska davčnega dolga v primerjavi s predhodnim obdobjem treba upoštevati tudi gibanje deleža dolga glede na letno pobrane javnofinančne prihodke FURS: 
· delež davčnega dolga za vse blagajne javnega financiranja v vseh letno pobranih javnofinančnih prihodkih FURS se je v letu 2025 zmanjšal na 3,2 odstotka, v letu 2014, ko je bil ustanovljen FURS, je znašal 10,4 odstotka; 
· delež dolga blagajne Zavoda za pokojninsko in invalidsko zavarovanje Slovenije v letno pobranih prispevkih za socialno varnost za pokojninsko in invalidsko zavarovanje je v letu 2025 upadel na 2,2 odstotka, v letu 2014 je znašal 8,7 odstotka;
· delež dolga blagajne Zavoda za zdravstveno zavarovanje Slovenije v letno pobranih prispevkih za socialno varnost za zdravstveno zavarovanje in zavarovanje za dolgotrajno oskrbo se je v letu 2025 zmanjšal na 1,6 odstotka, v letu 2014 je znašal 6,2 odstotka. 

Slika 6: Delež davčnega dolga v pobranih javnofinančnih prihodkih
[image: ]Vir: FURS
Na stanje davčnega dolga je v letu 2025 vplivalo več dejavnikov, med drugim za 1,7 milijarde EUR (5,8 odstotka) več odmerjenih in obračunanih davčnih obveznosti kot leto prej. Uveden je bil tudi nov obvezni prispevek za dolgotrajno oskrbo. Zato je bilo tudi v izterjavo prejetih nekoliko več neplačanih obveznosti, za katere so bili s ciljem poplačila dolga izvedeni različni ukrepi za spodbujanje prostovoljnega plačila in izterjave. FURS kljub porastu odmerjenih in obračunanih terjatev tudi v letu 2025 zaznava nadaljnji upad deleža davčnega dolga v pobranih javnofinančnih prihodkih.
Preglednica 6: Delež davčnega dolga v pobranih javnofinančnih prihodkih
	 
	2020
	2021
	2022
	2023
	2024
	2025

	Skupaj javnofinančni prihodki in prejemki FURS (v EUR)
	16.281.755.053
	19.215.497.864
	21.049.211.315
	22.514.980.147
	25.120.839.871
	26.607.638.039

	Davčni dolg na dan 31. december (v EUR) 
	998.089.393
	918.507.974
	896.349.990
	841.808.794
	901.937.257
	860.630.366

	Delež davčnega dolga v pobranih javnofinančnih prihodkih in prejemkih FURS 
(v odstotkih
	6,1
	4,8
	4,3
	3,7
	3,6
	3,2


Vir: FURS

4.3 Davčni dolg po blagajnah javnega financiranja
V razporeditvi davčnega dolga po blagajnah javnega financiranja največji delež obsega proračun države, in sicer 70,5 odstotka. Blagajna Zavoda za pokojninsko in invalidsko zavarovanje Slovenije ima 17,5-odstotni delež dolga, blagajna Zavoda za zdravstveno zavarovanje Slovenije 9,7-odstotni delež in proračuni občin 2,3-odstotni delež dolga. 
Slika 7: Davčni dolg po blagajnah javnega financiranja 
         
Vir: FURS




Podatki o višini in gibanju dolga po blagajnah javnega financiranja so prikazani v preglednici 7.
Preglednica 7: Stanje in gibanje davčnega dolga po blagajnah javnega financiranja, v EUR 
	Davčni dolg po javnofinančnih blagajnah
	31. 12. 2023
	31. 12. 2024
	31. 12. 2025
	INDEKS 
31. 12. 2024 / 
31. 12. 2023
	INDEKS 
31. 12. 2025 / 
31. 12. 2023
	INDEKS 31. 12. 2025 / 
31. 12. 2024
	Delež 
(v odstotkih)

	Državni proračun 

	Aktivni dolg 
	296.037.536
	337.113.692
	311.212.572
	113,9
	105,1
	92,3
	69,0

	Pogojno izterljivi dolg 
	285.414.513
	300.409.391
	295.470.798
	105,3
	103,5
	98,4
	72,1

	Skupaj dolg 
	581.452.049
	637.523.083
	606.683.370
	109,6
	104,3
	95,2
	70,5

	Zavod za pokojninsko in invalidsko zavarovanje Slovenije

	Aktivni dolg 
	80.786.270
	82.293.644
	81.392.598
	101,9
	100,8
	98,9
	18,1

	Pogojno izterljivi dolg 
	75.166.797
	72.565.004
	69.463.517
	96,5
	92,4
	95,7
	17,0

	Skupaj dolg 
	155.953.067
	154.858.648
	150.856.115
	99,3
	96,7
	97,4
	17,5

	Zavod za zdravstveno zavarovanje Slovenije 

	Aktivni dolg 
	42.134.934
	45.797.879
	48.880.105
	108,7
	116,0
	106,7
	10,8

	Pogojno izterljivi dolg 
	37.795.766
	36.494.229
	34.800.121
	96,6
	92,1
	95,4
	8,5

	Skupaj dolg 
	79.930.700
	82.292.108
	83.680.226
	103,0
	104,7
	101,7
	9,7

	Proračuni občin

	Aktivni dolg 
	10.007.127
	10.412.435
	9.398.348
	104,1
	93,9
	90,3
	2,1

	Pogojno izterljivi dolg 
	11.667.588
	10.650.775
	10.012.307
	91,3
	85,8
	94,0
	2,4

	Skupaj dolg 
	21.674.715
	21.063.210
	19.410.656
	97,2
	89,6
	92,2
	2,3

	Drugo

	Aktivni dolg 
	2.798.263
	6.200.208
	0
	221,6
	0,0
	0,0
	0,0

	Pogojno izterljivi dolg 
	0
	0
	0
	0,0
	0,0
	0,0
	0,0

	Skupaj dolg 
	2.798.263
	6.200.208
	0
	221,6
	0,0
	0,0
	0,0

	SKUPAJ DOLG
	841.808.794
	901.937.257
	860.630.366
	107,1
	102,2
	95,4
	100,0


Vir: FURS

Analiza gibanja davčnega dolga po blagajnah javnega financiranja kaže, da se je dolg v letu 2025:
· pri blagajni države znižal za 30.839.713 EUR ali 4,8 odstotka, pri blagajni Zavoda za pokojninsko in invalidsko zavarovanje Slovenije za 4.002.533 EUR ali 2,6 odstotka in pri blagajnah občin za 1.652.554 EUR ali 7,8 odstotka ter
· pri blagajni Zavoda za zdravstvo zavarovanje Slovenije zvišal za 1.388.118 EUR ali 1,7 odstotka. 

4.4 Davčni dolg po vrstah prihodkov oziroma dajatev
Po vrsti prihodkov imajo na dan 31. december 2025 največji delež davčnega dolga davčni prihodki, in sicer 93,3 odstotka, nedavčni prihodki[footnoteRef:7] pa 6,7 odstotka.  [7:  V skupino nedavčnih prihodkov spadajo prihodki iz udeležbe pri dobičku in dohodku od premoženja, takse in pristojbine, denarne kazni in drugi nedavčni prihodki.



] 

Podatki o višini in gibanju dolga po posameznih vrstah prihodkov oziroma dajatev so prikazani v preglednici 8.
Preglednica 8: Stanje in gibanje davčnega dolga po vrstah prihodkov oziroma dajatev, v EUR
	Davčni dolg po vrstah prihodkov oziroma dajatev 
	31. 12. 2023
	31. 12. 2024
	31. 12. 2025
	INDEKS 
31. 12. 2024 / 
31. 12. 2023
	INDEKS 
31. 12. 2025 / 
31. 12. 2023
	INDEKS 31. 12. 2025 / 
31. 12. 2024

	A. Davčni prihodki
	785.139.270
	838.048.775
	802.934.164
	106,7
	102,3
	95,8

	DAVKI NA DOHODEK IN DOBIČEK
	252.245.333
	264.025.487
	254.929.735
	104,7
	101,1
	96,6

	Dohodnina
	207.293.549
	216.389.567
	210.852.578
	104,4
	101,7
	97,4

	Letni poračun
	65.979.447
	69.759.792
	71.688.170
	105,7
	108,7
	102,8

	Akontacije dohodnine
	87.025.587
	88.091.599
	80.254.109
	101,2
	92,2
	91,1

	Dohodnina od dobička iz kapitala, dividend in obresti
	17.920.502
	18.839.828
	22.341.359
	105,1
	124,7
	118,6

	Dohodnina od nenapovedanih dohodkov
	36.368.013
	39.698.348
	36.568.941
	109,2
	100,6
	92,1

	Davek od dohodkov pravnih oseb
	44.947.339
	47.538.863
	44.073.098
	105,8
	98,1
	92,7

	Drugi davki na dohodek in dobiček
	4.445
	97.057
	4.059
	2.183,5
	91,3
	4,2

	PRISPEVKI ZA SOCIALNO VARNOST
	238.080.798
	239.253.899
	236.493.219
	100,5
	99,3
	98,8

	Prispevek za zaposlovanje
	1.043.394
	1.020.959
	975.398
	97,8
	93,5
	95,5

	Prispevek za starševsko varstvo
	1.155.158
	1.133.630
	1.097.270
	98,1
	95,0
	96,8

	Prispevki za pokojninsko in invalidsko zavarovanje
	155.951.987
	154.807.761
	150.854.377
	99,3
	96,7
	97,4

	Prispevki za zdravstveno zavarovanje
	79.930.259
	82.291.549
	83.566.173
	103,0
	104,5
	101,5

	DAVKI NA PLAČILNO LISTO IN DELOVNO SILO
	381.157
	219.294
	279.756
	57,5
	73,4
	127,6

	Posebni davek na določene prejemke
	381.157
	219.294
	279.756
	57,5
	73,4
	127,6

	DAVKI NA PREMOŽENJE
	21.645.819
	21.124.724
	19.459.737
	97,6
	89,9
	92,1

	Davki na nepremičnine
	19.157.106
	18.480.174
	16.590.579
	96,5
	86,6
	89,8

	Davki na premičnine
	36.079
	34.800
	33.901
	96,5
	94,0
	97,4

	Davki na dediščine in darila
	2.074.302
	2.120.016
	2.365.912
	102,2
	114,1
	111,6

	Davek na promet nepremičnin
	378.332
	489.734
	469.345
	0,0
	0,0
	0,0

	DOMAČI DAVKI NA BLAGO IN STORITVE
	270.638.708
	311.198.258
	290.174.044
	115,0
	107,2
	93,2

	Davek na dodano vrednost
	269.149.128
	285.680.620
	278.848.097
	106,1
	103,6
	97,6

	Drugi davki na blago in storitve (CO2)
	68.859
	71.377
	82.837
	103,7
	120,3
	116,1

	Trošarine 
	639.789
	24.378.067
	10.438.842
	3.810,3
	1.631,6
	42,8

	Davki na posebne storitve
	360.651
	376.623
	369.011
	104,4
	102,3
	98,0

	Drugi davki na uporabo blaga in storitev
	326.479
	377.063
	331.157
	115,5
	101,4
	87,8

	Davki na motorna vozila
	93.802
	314.508
	104.100
	335,3
	111,0
	33,1

	DAVKI NA MEDNARODNO TRGOVINO IN TRANSAKCIJE
	1.931.667
	2.011.635
	1.384.620
	104,1
	71,7
	68,8

	Carine
	1.931.667
	2.011.635
	1.384.620
	104,1
	71,7
	68,8

	DRUGI DAVKI
	215.788
	215.478
	213.053
	99,9
	98,7
	98,9

	B. Nedavčni prihodki
	53.867.712
	57.636.571
	57.576.982
	107,0
	106,9
	99,9

	C. Transferni prihodki
	691
	51.469
	112.966
	7.448,5
	16.348,2
	219,5

	D. Preostalo 
	2.858
	234
	6.255
	8,2
	218,8
	2.672,9

	E. Skupaj davčni dolg (A + B + C + D)
	839.010.531
	895.737.049
	860.630.366
	106,8
	102,6
	96,1

	F. Druge terjatve
	2.798.263
	6.200.208
	0
	221,6
	0,0
	0,0

	Skupaj davčni dolg in druge terjatve (E + F)
	841.808.794
	901.937.257
	860.630.366
	107,1
	102,2
	95,4


Vir: FURS
4.5 Davčni dolg po vrsti dajatve

V okviru davčnih prihodkov največji delež dolga obsegajo domači davki na blago in storitve, in sicer 36,1 odstotka. Davki na dohodek in dobiček pomenijo 31,3 odstotka, prispevki za socialno varnost 30,4 odstotka, davki na premoženje zajemajo dvoodstotni delež ter davki na mednarodno trgovino in transakcije 0,2-odstotni delež. 
Slika 8: Struktura davčnega dolga iz davčnih prihodkov

Vir: FURS
Analiza gibanja davčnega dolga po vrstah davkov kaže, da se je v letu 2025:
· dolg pri domačih davkih na blago in storitve znižal za 21.024.214 EUR ali 6,8 odstotka, pri davkih na dohodek in dobiček za 9.095.752 EUR ali 3,4 odstotka, pri prispevkih za socialno varnost za 2.760.680 EUR ali 1,2 odstotka, pri davkih na premoženje za 1.664.987 EUR ali 7,9 odstotka ter pri mednarodni trgovini in transakcijah za 627.015 EUR ali 31,2 odstotka; 
· dolg pri davkih na plačilno listo in delovno silo zvišal za 60.462 EUR ali 27,6 odstotka.

4.6 Davčni dolg po starosti 
Višine davčnega dolga po blagajnah in letu njegovega nastanka glede na datum zapadlosti so razvidne iz preglednice 9. 
Dolg z zapadlostjo v letu 2025 po stanju na dan 31. december 2025 je znašal 259.015.404 EUR (30,1 odstotka), ob sestavi poročila na dan 31. marec 2025 pa je obsegal 131.374.002 EUR (15,4 odstotka). Preostali dolg je iz prejšnjih let. 


Preglednica 9: Davčni dolg po javnofinančnih blagajnah glede na zapadlost, v EUR

	Davčni dolg po javnofinančnih blagajnah
	Zapadlost dolga v letu 2020
	Zapadlost dolga v letu 2021
	Zapadlost dolga v letu 2022
	Zapadlost dolga v letu 2023
	Zapadlost dolga v letu 2024
	Zapadlost dolga v letu 2025
	Skupno stanje dolga 

	Državni proračun 

	Aktivni dolg 
	58.575.778
	12.938.655
	12.395.083
	13.273.844
	41.808.995
	172.220.217
	311.212.572

	Pogojno izterljivi dolg 
	158.070.246
	17.846.294
	24.537.666
	27.884.704
	52.537.152
	14.594.736
	295.470.798

	Skupaj država
	216.646.024
	30.784.949
	36.932.748
	41.158.548
	94.346.147
	186.814.954
	606.683.370

	Zavod za pokojninsko in invalidsko zavarovanje Slovenije 

	Aktivni dolg 
	24.043.559
	3.497.730
	3.252.693
	4.510.140
	7.599.492
	38.488.984
	81.392.598

	Pogojno izterljivi dolg 
	48.342.275
	3.325.470
	3.750.362
	5.473.789
	6.216.475
	2.355.147
	69.463.517

	Skupaj ZPIZ 
	72.385.833
	6.823.200
	7.003.054
	9.983.929
	13.815.967
	40.844.131
	150.856.115

	Zavod za zdravstveno zavarovanje Slovenije 
	 
	 

	Aktivni dolg 
	12.665.913
	1.709.184
	1.730.037
	2.373.702
	4.539.918
	25.861.352
	48.880.105

	Pogojno izterljivi dolg 
	23.541.264
	1.716.660
	1.929.966
	2.704.803
	3.558.143
	1.349.284
	34.800.121

	Skupaj ZZZS
	36.207.177
	3.425.844
	3.660.003
	5.078.505
	8.098.061
	27.210.636
	83.680.226

	Proračuni občin
	 
	 
	 
	 

	Aktivni dolg 
	2.720.944
	551.056
	552.877
	606.609
	963.714
	4.003.148
	9.398.348

	Pogojno izterljivi dolg 
	8.862.146
	222.278
	203.834
	288.392
	293.122
	142.535
	10.012.307

	Skupaj občine
	11.583.090
	773.334
	756.711
	895.001
	1.256.836
	4.145.683
	19.410.656

	Drugo

	Aktivni dolg 
	0
	0
	0
	0
	0
	0
	0

	Pogojno izterljivi dolg 
	0
	0
	0
	0
	0
	0
	0

	Skupaj drugo
	0 
	0 
	0 
	0 
	0 
	0 
	0 

	SKUPAJ AKTIVNI DOLG
	98.006.194
	18.696.624
	17.930.689
	20.764.295
	54.912.120
	240.573.701
	450.883.623

	SKUPAJ POGOJNO IZTERLJIVI DOLG
	238.815.930
	23.110.702
	30.421.827
	36.351.689
	62.604.892
	18.441.703
	409.746.743

	SKUPAJ DAVČNI DOLG
	336.822.124
	41.807.326
	48.352.516
	57.115.984
	117.517.011
	259.015.404
	860.630.366


Opomba: Absolutno zastaranje davčnega dolga nastane po desetih letih, zaradi nekaterih postopkov se v skladu s predpisi rok zastaranja podaljša, zato je del dolga tudi starejši od desetih let (znesek je vključen v stolpec »zapadlost dolga do leta 2020«).
Vir: FURS
Delež aktivnega dolga z zapadlostjo v letu 2025 je znašal 53,4 odstotka, pogojno izterljivega pa 4,5 odstotka. Dolg iz leta 2025 je predmet izvršb s sistemskimi ukrepi (sklepi o davčni izvršbi na denarne prejemke in sredstva na računih), dolg pred tem letom pa zahteva individualno obravnavo v postopkih glede na sredstva, ki so lahko predmet izvršbe (terjatve, premičnine, nepremičnine).



Preglednica 10: Delež davčnega dolga v strukturi dolga glede na zapadlost, v odstotkih
	Delež davčnega dolga v strukturi dolga glede na zapadlost
	Zapadlost dolga v letu 2020
	Zapadlost dolga v letu 2021
	Zapadlost dolga v letu 2022
	Zapadlost dolga v letu 2023
	Zapadlost dolga v letu 2024
	Zapadlost dolga v letu 2025
	Skupaj delež dolga

	Aktivni dolg
	21,7
	4,1
	4,0
	4,6
	12,2
	53,4
	100,0

	Pogojno izterljivi dolg 
	58,3
	5,6
	7,4
	8,9
	15,3
	4,5
	100,0

	SKUPAJ DAVČNI DOLG
	39,1
	4,9
	5,6
	6,6
	13,7
	30,1
	100,0


Vir: FURS
4.7 Odpis davčnih obveznosti
Davčni organ v skladu z določbami 101., 105., 106. in 107. člena ZDavP-2 odpiše davek ali del davka zaradi teh razlogov: 
· odpisi davka pri postopkih zaradi insolventnosti in postopkih zaradi grozeče insolventnosti – konec stečaja, prisilne poravnave, prisilne poravnave v postopku sodnega prestrukturiranja zaradi odprave grozeče insolventnosti in stečaja zapuščine (prvi stolpec v preglednici 11), 
· če je pravica do izterjave zastarala, razen v primerih, ko je davčni dolg zavarovan s hipoteko in je pred potekom roka za zastaranje vložen predlog za izvršbo na nepremičnine (drugi stolpec v preglednici 11), 
· odpisi zaradi ogrožanja preživljanja davčnega zavezanca in njegovih družinskih članov (tretji stolpec v preglednici 11), 
· odpisi po višini neplačanega davka do enega evra (tretji stolpec v preglednici 11), 
· odpisi, če je davčni zavezanec umrl in ni zapustil premoženja, če ga ni mogoče izterjati od pravne osebe, zavezanca za davek, niti iz morebitnega predloženega instrumenta zavarovanja niti od njenega pravnega naslednika (tretji stolpec v preglednici 11), 
· in v drugih primerih, določenih z zakonom (tretji stolpec v preglednici 11).

Z odpisom davčna obveznost preneha. Davčni organ odpisani davek izbriše iz evidenc, ki izkazujejo terjatve do posameznega zavezanca za davek.

[bookmark: _Hlk128387387][bookmark: _Hlk99718294]V letu 2025 je bilo odpisanih za 142.442.818 EUR davčnih obveznosti. Največ obveznosti, in sicer v višini 102.659.643 EUR ali skupno 72,01 odstotka, je bilo odpisanih zaradi konca insolvenčnih postopkov. Od tega je pri le desetih zavezancih, pri katerih je bil pravnomočno končan postopek stečaja, skupno odpisani dolg obsegal 29.003.861 EUR ali 28,3 odstotka. Največji odpis zaradi konca stečaja je bil izveden v višini 8.911.863 EUR. 
Preglednica 11: Odpisi davčnih obveznosti po razlogih, v EUR
	LETO
	Odpisani znesek –insolventnost 
	Odpisani znesek –zastaranje 
	Odpisani znesek – drugo 
	Odpisani znesek dajatev – SKUPAJ 

	2020
	161.003.981
	26.476.791
	22.214.061
	209.694.833

	2021
	119.650.637
	39.045.370
	21.938.411
	180.634.418

	2022
	105.621.864
	28.826.573
	10.195.104
	144.643.540

	2023
	127.903.558
	37.372.456
	13.431.781
	178.707.795

	2024
	64.269.172
	30.026.586
	16.645.773
	110.941.531

	2025
	             102.659.643 
	              31.152.586 
	         8.630.589 
	142.442.818


Vir: FURS
Podatki o odpisanih davčnih obveznostih po blagajnah javnega financiranja so prikazani v preglednici 12.
Preglednica 12: Odpisi davčnih obveznosti po blagajnah javnega financiranja, v EUR
	Leto odpisa
	Državni proračun 
	Zavod za pokojninsko in invalidsko zavarovanje Slovenije 
	Zavod za zdravstveno zavarovanje Slovenije 
	Proračuni občin
	Drugo
	SKUPAJ

	2020
	168.617.302
	25.398.543
	12.666.562
	3.012.426
	0
	209.694.833

	2021
	141.284.904
	23.600.155
	11.772.464
	3.973.309
	3.586
	180.634.418

	2022
	108.099.962
	22.154.237
	10.628.648
	3.234.080
	526.613
	144.643.540

	2023
	131.275.830
	29.465.952
	13.001.388
	2.769.302
	2.195.323
	178.707.795

	2024
	84.006.406
	16.496.658
	8.472.685
	1.965.722
	60
	110.941.531

	2025
	110.414.623
	19.492.764
	10.305.980
	2.229.451
	0
	142.442.818


Vir: FURS
[bookmark: _Hlk193274426][bookmark: _Hlk99717015]5. Plačilne ugodnosti 
Odobritev plačilnih ugodnosti ima zaradi preložitve roka zapadlosti posredno vpliv na davčni dolg. Zavezanci, ki so v finančni stiski, imajo v skladu z zakonodajo pravico do obročnega plačila, odloga ali celo odpisa davka.

Institut odloga oziroma obročnega plačevanja davka je urejen v 101., 102., 103., 104. in 110. členu ZDavP-2, podrobnejša merila pa določa Pravilnik o izvajanju Zakona o davčnem postopku[footnoteRef:8]. [8:  Uradni list RS, št. 141/06, 46/07, 102/07, 28/09, 101/11, 24/12, 32/12 – ZDavP-2E, 19/13, 45/14, 97/14, 39/15, 40/16, 85/16, 30/17, 37/18, 43/19, 80/19, 106/20, 200/20, 135/21, 43/22, 166/22, 74/23, 100/24 – ZDavP-2O, 112/24 in 102/25.] 


FURS lahko fizičnim osebam na podlagi 101. člena ZDavP-2 dovoli odpis ali delni odpis ali dovoli plačilo davka v največ 24 mesečnih obrokih v obdobju 24 mesecev, če bi bilo zaradi plačila davčne obveznosti lahko ogroženo preživljanje davčnega zavezanca in njegovih družinskih članov. 

V skladu s 102. členom ZDavP-2 se poslovnim subjektom lahko dovoli obročno plačilo v največ 24 mesečnih obrokih, če bi jim zaradi trajnejše nelikvidnosti ali izgube sposobnosti pridobivanja prihodkov iz razlogov, na katere davčni zavezanec ni mogel vplivati, nastala hujša gospodarska škoda in bi davčnemu zavezancu obročno plačevanje davka omogočilo preprečitev hujše gospodarske škode. V skladu z drugim odstavkom 102. člena ZDavP-2 pa se lahko dovoli plačilo davka v največ 60 mesečnih obrokih, če davčni zavezanec predloži pravnomočni sklep, s katerim je na podlagi zakona, ki ureja finančno poslovanje, postopke zaradi insolventnosti in postopke prisilnega prenehanja, potrjen sporazum o finančnem prestrukturiranju ali sklep o potrjeni poenostavljeni prisilni poravnavi.

Ne glede na izpolnjevanje pogojev iz 101. in 102. člena ZDavP-2 se lahko v skladu s prvim odstavkom 103. člena ZDavP-2 dovoli plačilo davka v največ 24 mesečnih obrokih ali odlog plačila za največ 24 mesecev davčnemu zavezancu, ki predloži ustrezni instrument zavarovanja iz 117. člena ZDavP-2 ali dovoli vknjižbo zastavne pravice v ustrezni register.

Na podlagi drugega odstavka 103. člena ZDavP-2 se lahko fizični osebi odobri obročno plačilo davka v največ treh mesečnih obrokih, če gre za davek, ki se ne nanaša na opravljanje dejavnosti. Večina obročnih plačil po tej pravni podlagi se odobri za plačila letnega poračuna dohodnine.

Kot je razvidno iz preglednice 13, je bilo v letu 2025 odobrenih zahtevkov za odlog plačila odobrenih za kar 109 ali 73,6 odstotka manj kot v letu pred tem, in sicer zaradi spremembe zakonodaje (od novembra 2024 je odlog plačila dovoljen le ob predložitvi ustreznega zavarovanja). Število odobrenih zahtevkov za obročno plačilo je bilo večje za 1.847 zahtevkov ali za 18,4 odstotka. 

Znesek odloženih davčnih obveznosti se je v primerjavi z letom 2024 povečal za 79.728 EUR ali 2,2 odstotka, znesek odobrenih obročnih plačil pa za 34.742.680 EUR ali 95,2 odstotka (odobreno obročno plačilo enemu zavezancu v višini 31,5 milijona EUR).

Preglednica 13: Odlogi in obročno plačilo davka po ZDavP-2

	Vrsta zahtevka
	2024
	2025
	Indeks 2025 / 2024

	
	Število odobrenih zahtevkov 
	Znesek odobrenih zahtevkov 
(v EUR)
	Število odobrenih zahtevkov 
	Znesek odobrenih zahtevkov 
(v EUR)
	Število
	Znesek

	Odlog plačila
	148
	3.545.831
	39
	3.625.559
	26,4
	102,2

	od tega poslovni subjekti
	64
	2.502.246
	22
	3.308.616
	34,4
	132,2

	Obročno plačilo
	10058
	36.489.207
	11907
	71.231.887
	118,4
	195,2

	od tega poslovni subjekti
	419
	14.811.138
	388
	45.731.458
	92,6
	308,8


Vir: FURS

Odloga plačila oziroma obročnega plačila ni dovoljeno odobriti za akontacije davka, davčne odtegljaje, prispevke za pokojninsko in invalidsko zavarovanje, prispevke za zdravstveno zavarovanje, za obvezni zdravstveni prispevek, za prispevke za obvezno zavarovanje za dolgotrajno oskrbo, globe in stroške postopka o prekršku, obveznosti, za katere davčni organ vodi samo izvršbo in ne knjigovodskih evidenc, ter za obveznosti, na katere učinkuje postopek zaradi insolventnosti. 

Za globe in stroške postopka o prekršku se lahko odobri le obročno odplačilo v skladu z določbami zakona, ki ureja prekrške. 
[bookmark: _Hlk160091682]
6. Uspešnost ukrepov izterjave 

FURS je v predvsem pristojen za izterjavo davkov, prispevkov in drugih obveznih dajatev, ki jih sam odmerja, izterjuje pa tudi nedavčne obveznosti drugih predlagateljev, če je za to pravna podlaga v zakonu. 
Čeprav zakonodaja ne predpisuje obveznega opominjanja, FURS po zapadlosti terjatev in pred začetkom davčne izvršbe dolžnike pozove k prostovoljni poravnavi zapadle obveznosti z opominom, ki poleg poziva k plačilu opozori tudi na posledice neplačila dolga in stroške, ki bi jih bremenili ob morebitnem začetku izvršbe. 
Dodatno FURS uporabnikom mobilne aplikacije eDavki pred zapadlostjo njihovih obveznosti omogoča obveščanje o izteku roka za plačilo davka, če so na to storitev naročeni. 
FURS poziva dolžnike k plačilu tudi z izdajo pozivov k plačilu in predložitvi seznama premoženja. V skladu z načelom ekonomičnosti in sorazmernosti izvršilnih sredstev postopkov davčne izvršbe ni mogoče oziroma smiselno začeti pri dolžnikih z nizko vrednostjo dolgovanih obveznosti, ki ne dosegajo niti stroškov vodenja postopka, ali za nove obveznosti dolžnikov, ki po podatkih iz uradnih evidenc in/ali ob upoštevanju ugotovitev v že izvedenih postopkih v Sloveniji nimajo rubljivega premoženja in/ali prebivališča oziroma so na uradno registriranem naslovu neznani ali so na prestajanju zaporne kazni. Navedenim dolžnikom se izda poziv, ki pomeni uradno dejanje davčnega organa z namenom davčne izvršbe.
Kljub ukrepom za spodbujanje prostovoljnega plačevanja davkov (ozaveščanje posameznih ciljnih skupin, medijske objave, pošiljanje opominov in podobno) del davčnih obveznosti ostane neplačan, zato mora FURS dosledno, učinkovito in nepristransko uporabljati vsa zakonita sredstva prisile za izterjavo dolga.
Postopek davčne izvršbe se začne z izdajo sklepa o davčni izvršbi. Z izvršbo po upravni poti se lahko poseže na dolžnikove denarne prejemke, denarna sredstva, ki jih ima dolžnik pri bankah ali hranilnicah, denarne terjatve do tretjih oseb, vrednostne papirje in premičnine. Posebne oblike izvršbe so izvršba iz nepremičnega premoženja in deleža družbenika v družbi. Ukrepi davčne izvršbe so načrtovani glede na sredstva dolžnika s ciljem čim lažjega poplačila dolga in glede na višino stroškov, ki nastanejo v postopku izvršbe za davčni organ in zavezanca. 
Skrajni ukrep za poplačilo oziroma obvladovanje dolga je predlog davčnega organa za uvedbo stečajnega postopka zoper dolžnika in izbris dolžnika iz Poslovnega registra Slovenije. 
Kadar zoper dolžnika teče kateri od postopkov zaradi insolventnosti, je pri uveljavljanju terjatev treba upoštevati pravila insolvenčne zakonodaje. Med trajanjem insolvenčnega postopka za dolg, na katerega učinkuje ta postopek, ni dovoljeno voditi niti postopka izvršbe niti zavarovanja. Terjatve zoper insolventnega dolžnika se lahko poplačajo le v skladu z insolvenčno zakonodajo, ki položaj davčnega organa izenačuje z drugimi (civilnimi) upniki. Po stanju na dan 31. december 2025 je bilo pogojno izterljivega dolga, prijavljenega v insolvenčne postopke, ki ga davčni organ ne sme terjati v izvršbi, 242 milijonov EUR, kar je pomenilo skoraj 28,2 odstotka davčnega dolga. 
V letu 2025 je bilo na podlagi izdanih opominov, pozivov in sklepov o davčni izvršbi izterjanega za 791.457.706 EUR dolga (od tega 761.449.641 EUR od obveznih dajatev in 30.008.065 EUR od nedavčnih obveznosti). Največji delež plačil so obsegala plačila na podlagi opominov in pozivov, in sicer 71 odstotkov vseh plačil. Plačila, prejeta po sklepih, so zajemala 29-odstotni delež.
V primerjavi z letom prej je bilo v letu 2025 terjanega za 48.741.441 EUR (2,8 odstotka) manj dolga, a kljub temu je bilo izterjanega za 41.867.650 EUR (5,6 odstotka) več dolga kot v letu 2024. Po izdanih opominih in pozivih je bilo poplačanega za 30.897.145 EUR (5,8 odstotka) več dolga kot leta 2024, po izdanih sklepih o davčni izvršbi pa za 10.970.505 EUR (5 odstotkov) več. Navedeno je mogoče pripisati večji uspešnosti pri izterjavi dolga po sklepih o davčni izvršbi v okviru davčnih obveznosti. V letu 2025 je bilo po sklepih v povprečju poplačanega 38,7 odstotka terjanega dolga, kar je za 6,9 odstotne točke več kot v letu 2024. 
Preglednica 14: Ukrepi izterjave davkov in drugih obveznih dajatev ter nedavčnih obveznosti
	Ukrepi izterjave
	2024
	2025
	Indeks 2025 / 2024

	
	Število
	Znesek (v EUR)
	Število
	Znesek (v EUR)
	Število
	Znesek

	Opomini pred začetkom davčne izvršbe 

	Poslani opomini 
	977.559
	852.732.943
	1.032.242
	905.576.307
	105,6
	106,2

	Plačila na podlagi opominov
	597.949
	525.931.891
	665.661
	556.475.866
	111,3
	105,8

	Pozivi k plačilu in predložitvi seznama premoženja

	Izdani pozivi k plačilu in predložitvi seznama premoženja
	43.369
	145.733.118
	49.532
	126.583.593
	114,2
	86,9

	Plačila na podlagi pozivov
	11.449
	5.339.655
	13.541
	5.692.825
	118,3
	106,6

	Sklep o davčni izvršbi

	Izdani sklepi
	326.333
	714.213.479
	365.371
	631.778.199
	112,0
	88,5

	Plačila na podlagi sklepov
	311.297
	218.318.510
	381.391
	229.289.015
	122,5
	105,0

	Terjani dolg po opominih in sklepih SKUPAJ 
	1.347.261
	1.712.679.540
	1.447.145
	1.663.938.099
	107,4
	97,2

	Realizacija po opominih in sklepih SKUPAJ
	920.695
	749.590.056
	1.060.593
	791.457.706
	115,2
	105,6


 Vir: FURS
Pri davčnih zavezancih, ki imajo v knjigovodski evidenci izkazane neporavnane obveznosti, hkrati pa so upravičeni do vračila davka po obračunu ali odločbi, FURS izvaja pobot obveznosti. V letu 2025 je bilo izvedenih za 305.348.425 EUR pobotov.
V primeru zavarovanja davčnega dolga FURS izvede unovčitev predloženih instrumentov zavarovanja. V letu 2025 je bilo z unovčitvijo zavarovanj poplačan dolg v višini 17.924.358 EUR.
Preglednica 15: Izvedeni poboti in unovčitve zavarovanj, v EUR
	Ukrepi izterjave
	2024
	2025
	Indeks 2025 / 2024

	Poboti
	295.996.650
	305.348.425
	103,2

	Unovčitve zavarovanj
	1.825.582
	17.924.358
	981,8

	Skupaj
	297.822.232
	323.272.783
	108,5


Vir: FURS
[bookmark: _Toc475381248]6.1 Izterjava davkov in drugih obveznih dajatev

V letu 2025 je FURS z izdanimi opomini, pozivi in sklepi o davčni izvršbi terjal za 1.516.877.462 EUR dolga od davčnih dajatev. Na podlagi izvedenih ukrepov je bilo izterjanih 761.449.641 EUR. Večji delež plačil obsegajo sredstva, izterjana na podlagi opominov in pozivov, in sicer 72,4 odstotka vseh plačil, preostanek plačil s 27,6-odstotnim deležem pa zajemajo izvršeni sklepi o davčni izvršbi.

Preglednica 16: Ukrepi izterjave davkov in drugih obveznih dajatev
	Ukrepi izterjave
	2024
	2025
	Indeks 2025 / 2024

	
	Število
	Znesek (v EUR)
	Število
	Znesek (v EUR)
	Število
	Znesek 

	Opomini pred začetkom davčne izvršbe

	Poslani opomini 
	813.001
	808.778.270
	848.764
	858.385.072
	104,4
	106,1

	Plačila na podlagi opominov 
	543.662
	511.012.881
	595.472
	546.155.334
	109,5
	106,9

	Pozivi k plačilu in predložitvi seznama premoženja

	Izdani pozivi k plačilu in predložitvi seznama premoženja
	14.208
	104.472.030
	16.270
	115.222.072
	114,5
	110,3

	Plačila na podlagi pozivov
	6.144
	4.514.559
	6.802
	4.781.512
	110,7
	105,9

	Sklep o davčni izvršbi

	Izdani sklepi
	189.171
	629.198.552
	206.312
	543.270.318
	109,1
	86,3

	Plačila na podlagi sklepov
	232.834
	200.041.656
	272.561
	210.512.795
	117,1
	105,2

	Terjani dolg po opominih in sklepih SKUPAJ 
	1.016.380
	1.542.448.852
	1.071.346
	1.516.877.462
	105,4
	98,3

	Poplačila po opominih in sklepih SKUPAJ
	782.640
	715.569.097
	874.835
	761.449.641
	111,8
	106,4


Vir: FURS
V zvezi z izdanimi opomini v letu 2025 za področje davkov je FURS zagotovil 23.976 ustnih informacij zavezancem, ki so se telefonsko odzvali na opomin po klicnem centru za opomine, in pripravil 3.671 pisnih odgovorov zavezancem. Informacije in pojasnila, ki jih zavezanci prejmejo po tej poti, so pomembni predvsem z vidika preprečitve neupravičeno začete davčne izvršbe in uskladitve knjigovodskega stanja zavezancev.

Po opominih je bilo v povprečju poplačanega 63,6 odstotka dolga, po sklepih o izvršbi pa 38,7 odstotka terjanega dolga.

V letu 2025 je bilo izdanih 206.312 sklepov o davčni izvršbi, s katerimi je bil terjan dolg v znesku 543.270.318 EUR. Na podlagi izdanih sklepov je bilo izterjanih 210.512.795 EUR.

Največ sklepov o izvršbi je bilo izdanih na denarna sredstva pri bankah in hranilnicah, in sicer 115.481 (56 odstotkov vseh). Sledili so sklepi o izvršbi na denarne prejemke, teh je bilo izdanih 80.249 (38,9 odstotka). Izvršba na dolžnikove premičnine je bila začeta v 8.523 primerih (4,1 odstotka), sledili pa so sklepi, izdani na denarno terjatev dolžnika (2.052 ali en odstotek vseh), in sklepi na vrednostne papirje (sedem). 

Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah s 75,6-odstotnim deležem, sledila je izvršba na premično premoženje z 12 odstotki, osem odstotkov plačil je bilo posledica izvršbe na dolžnikove denarne prejemke, 4,4 odstotka pa izvršbe na dolžnikove denarne terjatve. 

V zvezi z učinkovitostjo izterjave je treba upoštevati, da sta način vodenja postopka in njegova uspešnost odvisna od višine dolgovanih obveznosti in premoženjskega stanja dolžnika. Ukrepi davčne izvršbe so izvedeni glede na sredstva dolžnika ter s ciljem čim hitrejšega in čim večjega poplačila dolga.  


Preglednica 17: Sklepi o davčni izvršbi po načinu
	Način izvršbe glede na predmet
	2024
	2025
	Indeks 2025 / 2024

	
	Število
	Znesek terjanega dolga po izdanih sklepih (v EUR)
	Plačila po izdanih sklepih (v EUR)
	Število
	Znesek terjanega dolga po izdanih sklepih (v EUR)
	Plačila po izdanih sklepih (v EUR) 
	Število
	Terjani dolg
	Plačila

	Izvršba na denarna sredstva pri bankah ali hranilnicah
	105.787
	259.800.170
	152.982.434
	115.481
	244.320.518
	159.211.129
	109,2
	94,0
	104,1

	Izvršba na denarne prejemke
	72.305
	77.916.690
	15.324.626
	80.249
	61.044.597
	16.766.142
	111,0
	78,3
	109,4

	Izvršba na premičnine
	8.629
	221.376.913
	25.318.841
	8.523
	187.067.484
	25.234.667
	98,8
	84,5
	99,7

	Izvršba na denarne terjatve
	2.447
	70.097.179
	6.413.886
	2.052
	50.789.618
	9.273.085
	83,9
	72,5
	144,6

	Izvršba na vrednostne papirje
	3
	7.600
	1.870
	7
	48.101
	27.772
	233,3
	632,9
	1.485,2

	Skupaj 
	189.171
	629.198.552
	200.041.656
	206.312
	543.270.318
	210.512.795
	109,1
	86,3
	105,2


Vir: FURS
Glavnino davčnega dolga, ki je bil v letu 2025 terjan s sklepi o izvršbi, so zajemale obveznosti od prispevkov za socialno varnost (37,4 odstotka) ter od domačih davkov na blago in storitve (27,9 odstotka). Sledili so davki na dohodek in dobiček (26,7 odstotka), davki na premoženje (dva odstotka) ter obveznosti iz drugih davkov (šest odstotkov).



Preglednica 18: Učinkovitost izvršbe po vrstah dajatev v letu 2025
	Vrsta obveznosti
	Znesek terjanega dolga po izdanih sklepih (v EUR)
	Delež v znesku dolga po izdanih sklepih (v %)
	Plačila po izdanih sklepih (v EUR)
	Delež plačil po sklepih (v %)

	Prispevki za socialno varnost
	203.220.993
	37,4
	90.680.782
	43,1

	Domači davki na blago in storitve
	151.765.156
	27,9
	56.649.843
	26,9

	Davki na dohodek in dobiček
	145.303.194
	26,7
	48.474.244
	23,0

	Davki na premoženje
	10.622.584
	2,0
	6.060.773
	2,9

	Drugi davki
	32.358.391
	6,0
	8.647.153
	4,1

	Skupaj
	543.270.318
	 
	210.512.795
	 


Vir: FURS
Največji delež izterjanih sredstev po sklepih o izvršbi so obsegala plačila od prispevkov za socialno varnost (43,1 odstotka), sledili so domači davki na blago in storitve (26,9 odstotka), davki na dohodek in dobiček (23 odstotkov), davki na premoženje (2,9 odstotka) ter plačila drugih davkov (4,1 odstotka).
Izvršba na dolžnikove premičnine
Leta 2025 je bilo v postopkih davčne izvršbe zarubljenih 5.333 premičnin, ocenjenih na 23.103.302 EUR. Največ je bilo rubežev motornih vozil, in sicer 1.781 (33,4 odstotka), sledili so rubeži trgovskega blaga, bilo jih je 1.338 (25,1 odstotka). Gotovina je bila zarubljena v 1.144 primerih (21,5 odstotka),  1.040 je bilo rubežev osnovnih sredstev (19,5 odstotka) in 30 rubežev drugih premičnin (0,5 odstotka).
Pri izvedbi rubežev gotovine davčni organ upošteva tudi podatke o izdanih računih iz davčnih blagajn.
Slika 9: Število zarubljenih premičnin po vrstah zarubljenih predmetov v letu 2025

Vir: FURS
Da bi se dolžniki po začetku postopka davčne izvršbe na premičnine izognili prisilni prodaji zarubljenih premičnin, jih je 12.688 poravnalo svoj dolg v znesku 23.143.524 EUR. 
Zarubljeni predmeti, ocenjeni na skupno 6.561.407 EUR, so bili v letu 2025 predmet prodaje na javnih dražbah, v okviru zbiranja ponudb in sklenitve neposrednih pogodb ter na podlagi pooblastila dolžnikom, da zarubljene premičnine prodajo sami. S prodajami zarubljenih premičnin je bilo pridobljenih skupno 1.447.943 EUR.
Za prodajo zarubljenega premoženja je bilo v letu 2025 izvedenih 212 spletnih javnih dražb. Na portalu eDražbe FURS so se na spletnih javnih dražbah prodajale premičnine, katerih izklicna cena je bila skupno 1.079.660 EUR. Uspešnih je bilo 98 dražb, izkupiček od prodaje pa je znašal 392.633 EUR. 
V letu 2025 je bilo za zarubljene predmete, ocenjene na 15.841 EUR, izvedenih tudi 18 postopkov prodaje z zbiranjem ponudb. S prodajo je bilo poplačanega za 16.534 EUR dolga. 
Zarubljene premičnine se lahko prodajo tudi z neposredno pogodbo. Sklenitev takšne pogodbe je dovoljena pri prodaji živali, hitro pokvarljivega blaga, premičnin, katerih hramba je povezana z velikimi stroški, ter premičnin, za katere ni večjega povpraševanja. V letu 2025 je bilo sklenjenih 35 neposrednih pogodb za prodajo premičnin, ocenjenih na 126.454 EUR. Izkupiček navedenih prodaj je znašal 67.068 EUR. 
V 263 primerih je zarubljene premičnine po pooblastilu prodajal dolžnik sam. To premoženje je bilo ocenjeno na 5.339.452 EUR. V 122 primerih je bila prodaja uspešna, iz tega vira je bila dosežena kupnina 971.708 EUR.
Predlogi sodišču za izvršbo na dolžnikove nepremičnine na podlagi vknjižbe zastavne pravice 
Če dolga ni mogoče izterjati z ukrepi davčne izvršbe po upravni poti (iz dolžnikovih denarnih prejemkov, denarnih sredstev, vrednostnih papirjev ali premičnin), se z izvršbo lahko poseže na dolžnikove nepremičnine ali na poslovni delež dolžnika v družbi. Ta postopek na predlog FURS oziroma Državnega odvetništva Republike Slovenije vodi sodišče. FURS je po državnem odvetništvu predlagal sodiščem vknjižbo zastavne pravice na dolžnikove nepremičnine, vložil je tudi več predlogov za izvršbo na dolžnikove nepremičnine. 

V letu 2025 je bil v 298 primerih vložen predlog za izvršbo na dolžnikovo nepremično premoženje, in sicer za dolg v znesku 16.282.169 EUR. S prodajo nepremičnin v okviru postopka sodne izvršbe je bilo poplačanega za 2.571.116 EUR dolga. Ob koncu leta 2025 je bil v izvršbi pri sodiščih dolg v višini 28.404.417 EUR. 
Preglednica 19: Izvršba na dolžnikovo nepremično premoženje
	Vsebina postopka
	2024
	2025
	Indeks 2025 / 2024

	
	Število
	Znesek (v EUR) 
	Število
	Znesek (v EUR)
	Število
	Znesek

	Vknjižbe zastavne pravice na nepremičnine
	1.579
	27.355.751
	1.870
	24.637.096
	118,4
	90,1

	Predlogi sodišču za izvršbo na nepremičnine
	295
	12.804.828
	298
	16.282.169
	101,0
	127,2

	Plačila na podlagi prodaje nepremičnine
	949
	2.806.948
	1.126
	2.571.116
	118,7
	91,6


Vir: FURS
Predlaganje izbrisov poslovnih subjektov
[bookmark: _Hlk193373976]FURS uveljavlja tudi zakonske možnosti za izbris neaktivnih poslovnih subjektov, in sicer v skladu z Zakonom o gospodarskih družbah za samostojne podjetnike posameznike (v nadaljnjem besedilu: ZGD-1)[footnoteRef:9] ter z ZFPPIPP za subjekte vpisa v sodni register.  [9:  Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21, 18/23 – ZDU-1O, 75/23, 102/24, 77/25 in 10/26 – ZdZEETD.] 

V letu 2025 je bilo predloženih 358 obvestil o obstoju razlogov za izbris, od tega 49 za samostojne podjetnike in 309 za pravne osebe. FURS je zoper 56 pravnih oseb vložil tudi predlog za prisilno likvidacijo v skladu z ZFPPIPP.
Preglednica 20: Predlogi za izbris in prisilno likvidacijo
	Vsebina postopka
	2024
	2025
	Indeks 2025 / 2024

	Število predloženih obvestil o obstoju razlogov za izbris
	392
	358
	        91,3 

	Število predloženih predlogov za prisilno likvidacijo
	16
	56
	       350,0 


Vir: FURS
Predlogi za začetek stečajnih postopkov
FURS je v letu 2025 predlagal začetek stečajnih postopkov zoper 551 dolžnikov, ki so dolgovali skupno 76.831.296 EUR.
Preglednica 21: Predlogi FURS za začetek stečajnega postopka 
	Vsebina postopka
	2024
	2025
	Indeks 2025 / 2024

	
	Število
	Znesek (v EUR)
	Število
	Znesek (v EUR)
	Število
	Znesek 

	Predlogi za začetek stečajnega postopka
	547
	71.131.823
	551
	76.831.296
	100,7
	108,0


Vir: FURS
Medsebojna upravna pravna pomoč med državami članicami Evropske unije na področju davščin in mednarodna izterjava prispevkov
[bookmark: _Hlk129334471]Ob upoštevanju pravil o medsebojni upravni pomoči med državami članicami Evropske unije je FURS v letu 2025 v tujino poslal 1.377 zaprosil za izterjavo davčnih obveznosti v skupnem znesku 48.199.241 EUR in iz tega vira prejel za skupno 1.790.402 EUR plačil.
Za zavarovanje plačila davčnih obveznosti je bilo poslanih osem zaprosil v skupni višini 2.719.228 EUR. Poslanih je bilo tudi 235 zaprosil za podatke in 36 zaprosil za vročitev akta, ki se nanaša na davščino ali njeno izterjavo.
Preglednica 22: Poslana zaprosila za izterjavo davčnih obveznosti na podlagi medsebojne upravne pomoči med članicami EU 

	Vsebina postopka*
	2024
	2025
	Indeks 2025 / 2024

	
	Število
	Znesek (v EUR)
	Število
	Znesek (v EUR)
	Število
	Znesek 

	Poslana zaprosila za izterjavo davčnih obveznosti v EU
	1.256
	46.225.630
	1.377
	48.199.241
	109,6
	104,3

	Prejeta plačila 
	 
	1.766.828
	 
	1.790.402
	 
	101,3

	Prejeta zaprosila za izterjavo davčnih obveznosti v EU
	390
	13.837.726
	401
	32.948.585
	102,8
	238,1

	Prejeta plačila 
	 
	2.489.840
	 
	1.734.604
	 
	69,7


* Med podatki so zajeta tudi zaprosila, ki se izterjujejo na podlagi sporazuma med Slovenijo in Norveško iz davka od dohodka.
Vir: FURS
V letu 2025 je FURS v izvršitev prejel 401 zaprosilo za izterjavo neporavnanih davčnih obveznosti, ki so nastale v drugih državah članicah EU, v višini 32.948.585 EUR. Z namenom izterjave je bilo izdanih 305 opominov za dolg v višini 19.071.767 EUR in 118 sklepov o izvršbi, s katerimi je bil terjan dolg v višini 16.601.727 EUR. Na podlagi izvedenih ukrepov je bilo izterjanega 1.734.604 EUR dolga. 
Prejeto je bilo tudi zaprosilo za zavarovanje plačila davčnih obveznosti v višini 697.370 EUR. Poleg tega je bilo iz tujine, od drugih držav članic EU, v izvršitev prejetih 218 zaprosil za podatke in 24 zaprosil za vročitev akta, ki se nanaša na davščino ali njeno izterjavo. 
V povezavi z učinkovitostjo mednarodne izterjave je treba pojasniti, da je po pravilih mednarodne upravne pomoči pri izterjavi davščin pred pošiljanjem zaprosila za izterjavo v drugo državo članico EU treba izvesti vse ukrepe izterjave v državi prosilki. Zaprosila za izterjavo se tako v zaprošeno državo praviloma pošljejo z zamikom, kar zmanjšuje učinkovitost izterjave v tej državi. Učinkovitost izterjave v tujini je odvisna tudi od premoženjskega stanja dolžnika (ki pogosto nima premoženja, na katero bi bilo mogoče poseči), navsezadnje pa so vzrok za manjšo učinkovitost tudi različni pravni predpisi in organiziranost izvajanja nalog izterjave v državah članicah EU. 
Tudi če dolžnik ima premoženje, mora namreč pristojni davčni organ države članice EU, ki vodi postopek izterjave, upoštevati zakonske ovire za začetek in vodenje postopka izvršbe ter pravila o omejitvah in izvzetjih iz izvršbe. Davčne izvršbe tako ni dovoljeno začeti niti nadaljevati že začetega postopka, če je bil zoper dolžnika začet kateri od postopkov zaradi insolventnosti. Prav tako je treba v postopkih upoštevati pravila o izvzetjih iz izvršbe in o omejitvah izvršbe. Vrsta premoženja, na katero zaradi varovanja osnovne eksistence dolžnika z izvršbo sploh ni dopustno poseči, je v posameznih državah članicah EU različno določena. Enako velja za višino tako imenovanega varovanega zneska stalnih denarnih prejemkov, ki mora dolžniku ostati kljub izvršbi. Ta je v drugih državah članicah EU praviloma višji od osnovnega varovanega zneska, ki velja v Sloveniji (v letu 2025 je ta znašal 971,07 EUR). Poleg tega se zaradi zahtevnosti in dolgotrajnosti postopkov izterjave zaprosila pogosto izvršujejo več let, s čimer so učinki izterjave razporejeni na večletno obdobje. 
Glede na daljše obdobje izvrševanja posameznih zaprosil je FURS v letu 2025 poleg novoprejetih zaprosil obravnaval tudi 6.580 poizvedb oziroma poročil, povezanih z izvrševanjem prejetih in poslanih zaprosil iz prejšnjih let.
FURS je na podlagi Uredbe (ES) št. 883/2004 o koordinaciji sistemov socialne varnosti in Izvedbene uredbe (ES) št. 987/2009 nosilcem socialne varnosti v Sloveniji v letu 2025 poslal 1.617 predlogov za izterjavo prispevkov za socialno varnost v skupni višini 11.493.072 EUR ter prejel za 875.182 EUR plačil.
Preglednica 23: Predlogi za izterjavo prispevkov, ki jih je FURS poslal nosilcem socialne varnosti 

	Nosilec socialne varnosti
	 
	2024
	2025
	Indeks 2025 / 2024

	
	Število predlogov/ prejeta plačila
	Število
	Znesek 
(v EUR)
	Število
	Znesek 
(v EUR)
	Število
	Znesek 

	ZPIZ
	Poslani predlogi
	703
	6.348.306
	856
	7.350.262
	121,76
	115,78

	
	Prejeta plačila
	/
	341.223
	/
	339.400
	/
	/

	ZZZS
	Poslani predlogi
	601
	3.350.223
	761
	4.142.810
	126,62
	123,66

	
	Prejeta plačila
	/
	175.959
	/
	535.782
	/
	304,49

	MDDSZ
	Poslani predlogi
	0
	0
	0
	0
	/
	/

	
	Prejeta plačila
	/
	0
	/
	0
	/
	/

	Skupaj
	Skupaj poslanih predlogov
	1.304
	9.698.529
	1.617
	11.493.072
	124,00
	118,50

	
	Skupaj prejetih plačil
	/
	517.182
	/
	875.182
	/
	169,22


Vir: FURS

Na podlagi predlogov davčnega organa (poslanih v letu 2025 in letih pred tem) so nosilci socialne varnosti v Sloveniji leta 2025 v druge države članice EU poslali 1.087 predlogov za izterjavo prispevkov v skupni višini 6.999.414 EUR.
Preglednica 24: Zaprosila za izterjavo prispevkov, ki so jih nosilci socialne varnosti poslali v druge države članice EU 

	Nosilec socialne varnosti
	2024
	2025
	Indeks 2025 / 2024

	
	Število
	Znesek 
(v EUR)
	Število
	Znesek 
(v EUR)
	Število
	Znesek 

	ZPIZ
	378
	2.921.639
	321
	2.750.600
	84,9
	94,1

	ZZZS
	604
	3.306.364 
	766
	4.248.814 
	126,8
	128,5

	MDDSZ
	/
	/
	/
	/
	/
	/

	Skupaj poslanih predlogov
	982
	6.228.003 
	1.087
	6.999.414 
	110,7
	112,4


Vir: FURS
S strani nosilcev socialne varnosti v Sloveniji je FURS v izvršitev prejel 134 zahtevkov za izterjavo prispevkov za druge države članice EU v skupni višini 530.536 EUR. Na podlagi izvedenih ukrepov je bilo izterjanega za 120.487 EUR dolga.
Preglednica 25: Prejeta zaprosila za izterjavo prispevkov, ki so jih nosilci socialne varnosti poslali FURS

	Nosilec socialne varnosti
	 
	2024
	2025
	Indeks 2025 / 2024

	
	Število predlogov/ prejeta plačila
	Število
	Znesek 
(v EUR)
	Število
	Znesek 
(v EUR)
	Število
	Znesek 

	ZPIZ   
	Prejeta zaprosila
	2
	27.529
	2
	6.062
	     100,0 
	         22,0 

	
	Prejeta plačila
	/
	5.471
	/
	800
	/
	         14,6 

	ZZZS
	Prejeta zaprosila
	116
	415.849
	132
	524.474
	     113,8 
	       126,1 

	
	Prejeta plačila
	/
	119.805
	 
	119.687
	/
	         99,9 

	MDDSZ 
	Prejeta zaprosila
	/
	/
	/
	/
	/
	/

	
	Prejeta plačila
	/
	/
	/
	/
	/
	/

	Skupaj
	Skupaj prejetih zaprosil
	118
	443.378
	134
	530.536
	     113,6 
	       119,7 

	
	Skupaj prejetih plačil
	/
	125.276
	/
	120.487
	/
	         96,2 


Vir: FURS
Zahtevnejši ukrepi za uveljavljanje davčnega dolga
FURS dolžnike, od katerih dolga ni bilo mogoče izterjati v postopku davčne izvršbe, obstaja pa sum razpolaganja s premoženjem zaradi izogibanja plačila davčnega dolga, obravnava v posebnih postopkih. Poleg ukrepov, predvidenih v davčni zakonodaji (na primer institut poroštva po 148. členu ZDavP-2), v ta okvir spadajo tudi drugi zahtevnejši ukrepi in instituti, predvideni v ZFPPIPP, Obligacijskem zakoniku (v nadaljnjem besedilu: OZ), ZGD-1 in Družinskem zakoniku (v nadaljnjem besedilu: DZ) (uveljavljanje odškodninske odgovornosti poslovodstva v okviru stečaja nad dolžnikom ali po izbrisu, izpodbijanje dolžnikovih pravnih dejanj, spregled pravne osebnosti, določitev deleža na skupnem premoženju zakoncev in podobno). Gre za institute, namenjene uveljavljanju davčnega dolga v primerih, ko z rednimi ukrepi izterjave ni mogoče pričakovati uspeha, in torej za nadgradnjo postopka izterjave.
V preglednici 26 so prikazani bistveni instituti, ki jih FURS uporabi ob zaznavi zlorabe pri davčnih dolžnikih. Podatki kažejo, da se je v letu 2025 število vseh začetih postopkov z uporabo posebnih institutov v primerjavi z letom 2024 zmanjšalo za 18 postopkov (41,9 odstotka), znesek izterjanega dolga pa za 506.637 EUR (51,8 odstotka). Navedeno je predvsem posledica spremenjenih procesnih pravil, ki zahtevajo dodatno varstvo pravic strank v postopkih na podlagi poroštva, in zahtevnosti sodnih postopkov z uporabo posebnih institutov, ki v povprečju trajajo več let.
Preglednica 26: Uporaba posebnih institutov zoper davčne dolžnike 

	 
	Institut
	Podlaga
	2024
	2025

	 
	 
	 
	1
	2
	3
	4
	1
	2
	3
	4

	1
	Izvršba na podlagi poroštva
	148/1 čl. ZDavP-2
	11
	9
	8
	359.168
	4
	2
	3
	176.538

	2
	Uveljavljanje odškodninske odgovornosti članov poslovodstva in nadzornega sveta družbe v stečajnem postopku
	42. čl. ZFPPIPP
	0
	0
	0
	10.000
	0
	0
	3
	64.808

	3
	Uveljavljanje odškodninske odgovornosti članov poslovodstva ali organa izbrisane pravne osebe
	442. čl. v povezavi z 42. čl. ZFPPIPP
	0
	0
	0
	0
	2
	2
	0
	0

	4
	Vložitev izpodbojne tožbe 
	255. čl. OZ v povezavi s 148/5 ZDavP-2 in 269. čl. ZFPPIPP
	12
	2
	0
	515.711
	8
	4
	0
	54.356

	5
	Spregled pravne osebnosti
	8. čl. ZGD-1
	1
	0
	0
	0
	5
	1
	0
	16.402

	6
	Ugotovitev in določitev deleža na skupnem premoženju zakoncev oziroma solidarna odgovornost zakonca 
	56. in 57. čl. ZZZDR oz. 82., 83. in 84. člen DZ
	19
	11
	1
	92.319
	6
	6
	0
	158.457

	Skupaj
	43
	22
	9
	977.198
	25
	15
	6
	470.561


Vir: FURS
Legenda k preglednici:
podatki so prikazani glede na dogodek v posameznem obdobju – uspeh ali neuspeh posameznega ukrepa se običajno pokaže šele v prihodnjem obdobju:

(1) število izvedenih ukrepov v poročevalskem obdobju (na primer število izdanih sklepov o izvršbi na podlagi poroštva, število vloženih predlogov za vložitev tožbe na državno odvetništvo),
(2) število uspešno rešenih zadev v poročevalskem obdobju (rešeno uspešno; tj. zadev, v katerih se je upravni ali pravdni postopek pravnomočno končal v korist FURS),
(3) število neuspešno rešenih zadev v poročevalskem obdobju (rešeno neuspešno; tj. zadev, v katerih je bil upravni ali pravdni postopek za FURS kot upnika pravnomočno končan neuspešno; na primer sklep o izvršbi na podlagi poroštva je bil odpravljen, tožbeni zahtevek zavrnjen),
(4) znesek izterjanega dolga, v EUR.


Deset največjih davčnih izvršb po višini terjatve
FURS pri izvajanju davčne izvršbe dosledno ravna v skladu z zakonodajo in načelom enakosti zavezancev pred zakonom. Ukrepi izvršbe se ne izvajajo glede na velikost ali status zavezanca, temveč glede na višino in zapadlost obveznosti ter razpoložljive podatke o premoženju dolžnika. Pri velikih dolžnikih so postopki izvršbe praviloma zapletenejši in dolgotrajnejši, saj vključujejo kompleksne lastniške strukture, več vrst premoženja in pogosto tudi mednarodne vidike. 
V letu 2025 sta najvišja izterjana zneska v postopku davčne izvršbe zoper posameznega dolžnika znašala več kot 1,2 milijona EUR (1.279.141 EUR in 1.205.700 EUR). Najvišji izterjani zneski v postopkih davčne izvršbe (10) so navedeni v preglednici 27. 
Preglednica 27: Deset največjih izterjanih zneskov v postopku davčne izvršbe zoper posameznega dolžnika, za davčne in nedavčne obveznosti 
	 
	Izterjani dolg v letu 2025 (v EUR)

	1.
	1.279.141

	2.
	1.205.700

	3.
	854.278

	4.
	797.507

	5.
	695.260

	6.
	644.416

	7.
	592.879

	8.
	522.838

	9.
	512.266

	10.
	487.564




[bookmark: _Toc475381249]6.2 Izterjava nedavčnih obveznosti za druge predlagatelje
FURS je pristojen tudi za izvajanje nalog izterjave drugih denarnih nedavčnih obveznosti na predlog drugih organov – predlagateljev izvršbe (prekrškovne terjatve, terjatve iz upravnih in sodnih taks, različne upravne obveznosti, ki se izterjujejo po pravilih Zakona o splošnem upravnem postopku, in podobno).
[bookmark: _Hlk187925167]V letu 2025 so predlagatelji vložili 186.921 novih predlogov za izterjavo nedavčnih obveznosti za skupno 53.509.355 EUR. Število vloženih predlogov se je v primerjavi z letom 2024 povečalo za 21.684 predlogov ali 13,1 odstotka, znesek terjatev po vloženih predlogih pa za 4.805.778 EUR ali 9,9 odstotka. Rešenih je bilo 167.105 zadev v višini 61.876.747 EUR. 
Največ predlogov za izvršbo je vložila Policija (43.137 predlogov), sledile so občine in medobčinski inšpektorati s 37.847 predlogi ter direkcije z 31.848 vloženimi predlogi za izvršbo. 
V letu 2025 so v pristojnost FURS prešle v izterjavo dodatne terjatve:
· neobrestovana pristojbina za veterinarsko higiensko službo (27. člen Uredbe o izvajanju uredbe (EU) o uradnem nadzoru in drugih uradnih dejavnostih na področju živil, krme, zdravja in dobrobiti živali ter zdravja rastlin in fitofarmacevtskih sredstev[footnoteRef:10]); [10:  Uradni list RS, št. 129/20 in 32/24.] 

· neupravičeno izplačana sredstva dolgotrajne oskrbe ZZZS (47. člen Zakona o dolgotrajni oskrbi – ZDOsk-1[footnoteRef:11]); [11:  Uradni list RS, št. 84/23, 112/24 in 44/25.] 

· zamudne obresti od neupravičeno izplačanih sredstev dolgotrajne oskrbe ZZZS (47. člen ZDOsk-1);
· prispevek za obvezno zavarovanje za dolgotrajno oskrbo, ki se plačuje ZZZS (54., 55. in 56. člen ZDOsk-1);
· zamudne obresti od prispevka za obvezno zavarovanje za dolgotrajno oskrbo ZZZS (54., 55. in 56. člen ZDOsk-1).

Hkrati je bil v sistem sodelovanja v postopkih davčne izvršbe za izterjavo nedavčnih obveznosti po že veljavnih pravnih podlagah vključen nov predlagatelj, in sicer Občina Kobilje. 
S ciljem izterjave nedavčnih obveznosti je bilo v letu 2025 dolžnikom poslanih 183.478 opominov za dolg v skupnem znesku 47.191.235 EUR in 33.262 pozivov za dolg v višini 11.361.521 EUR. Poleg tega je bilo izdanih 159.059 sklepov o izvršbi, s katerimi je bila začeta izvršba za dolg v višini 88.507.881 EUR. 
V primerjavi z letom prej je bilo v letu 2025 terjanega za 23.170.051 EUR manj dolga (13,6 odstotka). Z izvedenimi ukrepi je bilo izterjanih za 30.008.065 EUR nedavčnih obveznosti, kar je za 4.012.894 EUR (11,8 odstotka) manj kot v letu 2024. Manjšo uspešnost je mogoče pripisati dejstvu, da je bilo v letu 2025 več predlogov za izterjavo prejetih šele v drugi polovici leta in je zato učinke izterjave teh predlogov mogoče pričakovati v letu 2026. 
Po sklepih je bilo v povprečju poplačanega 21,2 odstotka dolga. Največji delež izterjanih sredstev so obsegala plačila po sklepih o izvršbi, ki imajo 62,6-odstotni delež vseh plačil. Plačila na podlagi pisnih opominov in pozivov obsegajo skupno 37,4 odstotka plačil.
Med izdanimi sklepi o izvršbi tudi v primeru izterjave nedavčnih obveznosti prevladujejo sklepi o izvršbi na denarna sredstva pri bankah in hranilnicah. Navedenih sklepov je bilo v letu 2025 izdanih 132.711 (83,4 odstotka vseh). Sledili so sklepi o izvršbi na denarne prejemke, bilo jih je 23.618 (14,8 odstotka). Izvršba na dolžnikove premičnine je bila začeta v 2.564 primerih (1,6 odstotka), izvršba na denarne terjatve dolžnikov pa v 166 primerih (0,2 odstotka).
Najučinkovitejše sredstvo izvršbe z vidika plačil je bila izvršba na denarna sredstva dolžnika pri bankah ali hranilnicah z 81,7-odstotnim deležem vseh plačil.
[bookmark: _Hlk100062578]7. Nadzor 
Ukrepi davčnega nadzora so eno od orodij, s katerimi FURS znižuje davčni razkorak – razliko med vsemi nastalimi obveznostmi od obveznih dajatev in dejansko pobranimi javnofinančnimi prihodki. Del davčnega dolga so obveznosti, odmerjene v postopkih davčnega nadzora, ki jih zavezanci ne poravnajo v zakonskih rokih. Preostali del davčnega razkoraka ni evidentiran kot obveznost v evidencah FURS in se zato ne obravnava kot davčni dolg. 
Najpogostejša oblika nadzora se izvaja neposredno ob predložitvi obračuna, napovedi, deklaracije ali drugega dokumenta za določitev obveznosti. Formalne, logične in računske kontrole, ki so praviloma vgrajene v programsko podporo, določajo obseg in vrsto nepravilnosti, ki jih je treba preveriti ob sprejemu vhodnega dokumenta. Med to obliko nadzora spadata tudi preverjanje pravočasnosti predlaganja dokumentov, ki so podlaga za določitev obveznosti, in pozivanje zavezancev k predložitvi teh dokumentov. Pomemben vpliv na zmanjšanje obsega izvajanja takšnega nadzora imajo sprejeti instituti, ki zagotavljajo dosledno evidentiranje nastalih obveznih dajatev v evidencah FURS, na primer predizpolnjeni obračuni prispevkov za socialno varnost za samozaposlene, kmete in osebe, ki so v zavarovanje vključene prostovoljno.
Za davčne zavezance, identificirane za namene DDV, od 1. julija 2025 velja obveznost vodenja dveh evidenc v okviru knjigovodstva davčnih zavezancev ter predložitve teh evidenc davčnemu organu, in sicer evidence obračunanega DDV in evidence odbitka DDV. Na podlagi teh lahko davčni organ za posamezno davčno obdobje za davčnega zavezanca sestavi predizpolnjeni obračun DDV ob izpolnjevanju za to določenih zakonskih pogojev. Davčni organ podatke iz evidenc obračunanega DDV in evidenc odbitka DDV analizira ter ugotavlja neskladnosti glede obračunanega DDV in uveljavljenega odbitka DDV. 
FURS podatke iz predloženih evidenc analizira za potrebe izbire zavezancev za nadzor in statističnega spremljanja učinka uvedbe elektronskih evidenc. Pri analizi tveganja je poudarek na preveritvi pravilnosti oziroma upravičenosti do odbitka DDV. Izvajajo se primerjave med odbitnim in obračunanim DDV, da se prepreči večji odbitek DDV, kot je bil na drugi strani obračunan DDV (fiktivni računi, nepredložitev obračunov, neprikazovanje obračunanega prometa v DDV-O). 
Pri analizi predloženih podatkov se zaznavajo pomote pri poročanju davčnih zavezancev, kot so večkratni zapisi istih računov, napačni vnosi davčnih številk ali napačni podatki o dobaviteljih pri uvozu. Na te pomote FURS davčne zavezance in zunanje strokovnjake (na primer računovodski servisi) sproti opozarja ter z njimi dejavno sodeluje, da se zagotovi čim boljše delovanje sistema. 
Davčni zavezanci lahko na portalu eDavki preverijo stanje svojih evidenc in ugotovijo, ali so bile oddane pravilno in pravočasno. Za lažjo preglednost je na voljo tudi »semafor«, ki nazorno pokaže, ali so bile evidence oddane ali ne – ter če da, ali so usklajene z obračunom DDV ali ne. FURS tudi redno objavlja navodila, opozorila in roke za oddajo evidenc na svoji spletni strani, da bi davčnim zavezancem olajšal pravočasno izpolnjevanje obveznosti.
Pri davčnih obračunih DDPO in DohDej so davčnemu organu že ob oddaji davčnega obračuna (za leto 2024 in 2025) na voljo bilančni podatki v strukturirani obliki, kar omogoča tudi kontrole skladnosti med bilančnimi podatki in določenimi podatki v davčnem obračunu že pred oddajo obračunov in tudi takoj po njihovi oddaji. Navedeno dodatno prispeva k pravilnejšemu izpolnjevanju davčne obveznosti.
Čedalje pomembnejši del nadzora so poglobljeni vsebinski nadzori ali kontrole, ki jih opravljajo kontrolorji. FURS si prizadeva za povečevanje deleža navedenih kontrol, najpomembnejši pogoj za to pa je razbremenitev kontrolorjev pri nekaterih drugih nalogah. Navedeni predizpolnjeni obračuni prispevkov za socialno varnost, uporaba modelov prediktivne analitike in sprememba načina obveščanja zavezancev so le nekateri ukrepi, ki omogočajo preusmerjanje kontrolnih postopkov v vsebinsko zahtevnejše nadzore. 
Inšpekcijski nadzor je namenjen sistemskemu naknadnemu nadzoru zavezancev. Ta se zagotavlja z letnim načrtom, ki se pripravi z analizo tveganja in objektivnimi merili, s katerimi se upoštevata načelo enakomernega izvajanja inšpekcijskega nadzora vseh zavezancev za davek in načelo pomembnosti davka, ki ga zavezanec za davek prispeva v javnofinančnih prihodkih. Inšpekcijski nadzori postajajo čedalje bolj ciljno usmerjeni, kar zagotavlja večjo učinkovitost nadzornih postopkov, hkrati pa se s tem skrajšuje čas opravljanja posameznega nadzora. 
Finančne preiskave zagotavljajo enotno in organizirano preprečevanje, preiskovanje in odkrivanje zahtevnejših oblik delovanja, ki ogrožajo finančni interes, varstvo in varnost države. Pozornost se namenja predvsem primerom, pri katerih je zaznano usklajeno delovanje več povezanih subjektov, ki je načrtno usmerjeno v izogibanje ali utajevanje plačevanja dajatev. Hkrati so del koordiniranega institucionalnega odzivanja na zahtevne oblike finančnega in gospodarskega kriminala v državi in tudi na mednarodni ravni. Učinki finančnih preiskav so v nadaljevanju opisani v okviru inšpekcijskih nadzorov. 
Leta 2025 so se v kontroli, inšpekciji, preiskavah in mobilnih oddelkih izvajali ciljno usmerjeni nadzori na področjih obdavčitve davka od dohodkov pravnih oseb in davka od dohodkov iz dejavnosti, na področju pravilnosti in pravočasnosti obračunavanja DDV, sistemskih utaj DDV in DDV v mednarodnem cestnem prevozu potnikov, nadzori na področju davkov in prispevkov od dohodkov fizičnih oseb, elektronskega poslovanja, na področju carin, trošarin, okoljskih dajatev, poslovanja z davčnimi oazami, davka od nenapovedanih dohodkov, dohodkov iz kapitala ter transfernih cen. 
V letu 2025 so se nadaljevali poostreni nadzori na področju obračunavanja prispevkov za socialno varnost, predvsem na področju delovnega razmerja, saj ti obsegajo zelo velik delež javnofinančnih prihodkov, poleg tega obračun in plačilo prispevkov vplivata na obseg pravic zavarovancev iz obveznih socialnih zavarovanj. Ker gre pri neobračunavanju prispevkov od dohodkov iz delovnega razmerja za občutljivo področje kršenja temeljnih pravic delavcev, je stalni nadzor na tem področju izjemno pomemben. Nadzorne dejavnosti v zvezi z obračunom prispevkov je FURS izvajal v kontroli in inšpekciji, pomoč pri ugotavljanju dejanskega stanja na terenu so zagotavljali tudi mobilni oddelki. Po številu se je največ postopkov izvedlo v kontroli, kjer se preverjajo pravilnost obračunanih obveznosti na predloženih obrazcih REK, pravilnost oddanih popravkov obrazcev REK in pravočasnost oddaje obrazcev REK. 
V kontroli je stalna naloga nadzor nad zavezanci, ki zaposlujejo delavce. Mesečno se delodajalcem, ki obrazca REK za izplačilo plače ne predložijo, pošlje poziv, da v primeru izplačila plače predložijo ustrezne obrazce REK oziroma da v primeru dejanskega neizplačila plač predložijo pisno izjavo o neizplačilu, saj po veljavnih predpisih ni določena obveznost mesečnega obračuna prispevkov, če plače dejansko niso izplačane. Hkrati se v nadzoru predloženih obrazcev REK za izplačilo plač tudi preverja, ali so bile plače izplačane in obračunani prispevki za vse zaposlene delavce pri posameznem delodajalcu. Če obrazca REK za izplačilo plače delodajalec ne predloži za vse zaposlene delavce, FURS delodajalca – zavezanca pozove k predložitvi manjkajočih obrazcev REK oziroma obrazložitvi glede neizplačila plač.



Preglednica 28: Učinki davčnega nadzora, v EUR
	Učinki nadzora – dodatno odmerjene obveznosti
	2020
	2021
	2022
	2023
	2024
	2025

	Naknadne kontrole 
	132.269.769 
	143.474.209
	154.950.106
	148.653.988
	135.547.176
	222.652.520

	Inšpekcijski nadzori
	136.771.174
	131.616.905
	74.528.077
	105.561.631
	156.074.675
	99.628.489


Opomba: Med naknadne kontrole so vključeni tudi podatki o naknadnih kontrolah s področja carin, trošarin in okoljskih dajatev.
Vir: FURS 
Delež poplačil v postopkih nadzora odmerjenih obveznosti je odvisen od vrste opravljenega nadzora. V postopkih naknadnih kontrol je ta delež večji, saj se ti postopki praviloma izvajajo v tesnejšem sodelovanju z zavezancem, hkrati pa gre za nadzor nad časovno ne preveč oddaljenimi obračunskimi obdobji glede na čas izvedbe nadzora, kar pozitivno vpliva na višje poplačilo obveznosti. V inšpekcijskih postopkih, pri katerih so odmerjene obveznosti praviloma višje in se nanašajo tudi na časovno bolj oddaljena obračunska obdobja, mora davčni organ odmerjene obveznosti ustrezno zavarovati še pred izvršljivostjo inšpekcijske odločbe, kar povečuje delež poplačila naknadno ugotovljenih obveznosti.
8. Spodbujanje prostovoljnega plačevanja dajatev
Krepitev kulture prostovoljnega izpolnjevanja zakonskih obveznosti je prednostni dolgoročni cilj FURS. V ta namen se stalno izvaja več povezanih ukrepov na različnih področjih njegovega delovanja, od preventivnih do zelo ciljno usmerjenih aktivnosti.

8.1 Obveščanje in ozaveščanje zavezancev 

Telefonsko obveščanje 
FURS je tudi v letu 2025 sistematično obveščal in ozaveščal zavezance, poudarek je bil na pravočasni in razumljivi podpori pri izpolnjevanju davčnih obveznosti. Glavni cilj dejavnosti je bil zagotavljanje enotnih, strokovno utemeljenih pojasnil ter zmanjševanje upravnih bremen z jasnimi usmeritvami in učinkovitim odzivanjem na vprašanja.


Zavezancem je bil na voljo po telefonskih in pisnih komunikacijskih kanalih. V letu 2025 je FURS obravnaval:
•	619.602 telefonskih klicev in 
•	21.890 pisnih vprašanj.

Skupni obseg prejetih vprašanj kaže na potrebo po dostopni razlagi davčnih postopkov in na pomen hitrega, zanesljivega usmerjanja zavezancev. Pri obravnavi poizvedb je FURS upošteval načelo enotnosti informacij, pri čemer je zagotovil, da so odgovori jasni, razumljivi ter usklajeni z veljavno zakonodajo in internimi strokovnimi usmeritvami.

Povprečni odzivni čas v letu 2025 je bil 126 sekund. V primerjavi z letom 2024 se je podaljšal za 27 sekund, kar je povezano z zmanjšanjem števila uslužbencev in hkratnim povečanjem števila prejetih klicev. Občutnejše povečanje števila klicev je FURS zaznal predvsem v klicnem centru za DDV zaradi uvedbe evidenc obračunanega DDV in odbitka DDV. Kljub povečanim obremenitvam je FURS z organizacijskimi prilagoditvami in usklajevanjem dela zagotovil nemoteno obravnavo ter čim enakomernejšo razporeditev obremenitev med ekipami. 

Telefonska podpora je bila organizirana v okviru več klicnih centrov, v katerih je bila sprejeta večina klicev: 
•	klicni center za davke fizičnih oseb: 242.016 klicev,
•	klicni center za davke poslovnih subjektov: 89.219 klicev,
•	klicni center za DDV: 63.791 klicev,
•	tehnična pomoč: 45.887 klicev,
•	klicni center za opominjanje in davčno knjigovodstvo: 24.958 klicev,

Razporeditev klicev med klicnimi centri je odražala sezonske obremenitve in vsebinsko strukturo vprašanj. V obdobjih povečanega povpraševanja je FURS z notranjimi prerazporeditvami in usklajevanjem dela zagotavljal stalno dosegljivost.

FURS je v letu 2025 postopno uvedel klepetalnega robota, od septembra 2025 pa so bile vanj vključene vse vsebine finančne uprave. Klepetalni robot je po uvedbi za vsa vsebinska področja med delovniki odgovoril na 600–800 klepetov dnevno, pri čemer je bilo na klepet v povprečju izmenjanih sedem sporočil. 

Uvedba klepetalnega robota je pomemben korak k digitalizaciji podpore zavezancem, razbremenitvi klasičnih kontaktnih poti in zagotavljanju enotnih informacij. Rešitev je bila zasnovana tako, da dopolnjuje uveljavljene kanale, zavezancem pa omogoča dostop do osnovnih pojasnil in usmeritev na preprost in do uporabnika prijazen način.

Spletišče FURS
Iz analitike izhaja, da je spletno mesto v letu 2025 obiskalo 1,5 milijona obiskovalcev, opravili so več kot 2,8 milijona ogledov strani in prenesli več kot pol milijona dokumentov.

V septembru 2024 je začela veljati Uredba o spremembah Uredbe o celostni grafični podobi Vlade Republike Slovenije in drugih organov državne uprave, zato je potekalo oblikovno in funkcijsko preoblikovanje spletišča, da bodo izpolnjene zahteve iz uredbe. Ob tem so bili izvedeni tudi manjši popravki in funkcionalne dopolnitve.

Prenovljeno spletišče je bilo uspešno vzpostavljeno maja 2025. 

Komuniciranje z mediji
FURS je tudi v letu 2025 izvajal proaktivno medijsko komuniciranje. 

Davčne zavezance je po medijih obveščal o pravicah in obveznostih ter novostih. Pri komuniciranju z mediji je uporabljal različna komunikacijska orodja, na primer sporočila za javnost, objave na družbenih medijih, novinarske konference, izjave za medije in odgovore na novinarska vprašanja.

FURS je leta 2025 odgovoril na 699 novinarskih vprašanj, kar je bilo 62,6 odstotka več kot v letu pred tem, in objavil 89 sporočil za medije ali približno šest odstotkov več. Izrazito povečanje števila novinarskih vprašanj je bilo v letu 2025 povezano predvsem z obravnavo nove področne zakonodaje ter aktualnih davčnih in carinskih tem, na primer spremembe obdavčitve v zvezi z normiranci, prijava dohodkov iz novih produktov neobank, prijava dohodkov, doseženih v okviru platform, kot sta Airbnb in OnlyFans, vprašanja v zvezi z zimskim regresom, dolgotrajno oskrbo ter izvršbo nedavčnih obveznosti v jugovzhodni Sloveniji. Po dolgem času se je zaradi mednarodnih okoliščin okrepilo zanimanje medijev za carinske teme, kot so carinske stopnje ob izvozu in uvozu ter prepovedi in omejitve. 

Ob tem bi poudarili, da je FURS tudi v letu 2025 krepil informiranje zavezancev v zvezi z možnostmi elektronskega poslovanja s FURS.

Poseben poudarek pri komuniciranju z javnostjo je bil v letu 2025 namenjen načinu dajanja informacij. Kljub zahtevnosti davčnih in carinskih tem se skuša z mediji in zavezanci komunicirati na poljuden, razumljiv, vendar še vedno strokoven način. Zato so se tudi v letu 2025 z namenom okrepitve digitalizacije posodabljala različna komunikacijska orodja in pripomočki ter uvajali novi. Med te spadata uporaba videovsebin, podkastov in infografik ter širitev komuniciranja na družbenih omrežjih. 

Kot posebno novost je FURS ob uvedbi klepetalnega robota uporabo tega orodja, ki temelji na generativni umetni inteligenci, dejavno spodbujal tudi med novinarji, ki so ga takoj sprejeli za svoj delovni pripomoček in ga začeli aktivno uporabljati. Pri pripravi odgovorov na novinarska vprašanja si z njim pomagajo tudi sodelavci za odnose z javnostmi. Tako se zmanjšuje pritisk na strokovne sodelavce pri pripravi odgovorov na novinarska vprašanja, poleg tega pa v prihodnje zaradi robota pričakujemo manj novinarskih vprašanj, a bodo ta verjetno zahtevnejša oziroma takšna, na katera robot ne bo znal celovito odgovoriti.

8.2 Ukrepi, povezani s plačevanjem obveznosti

Uporaba sodobnih plačilnih metod, ki olajšujejo plačevanje obveznosti zavezancev 
FURS zavezancem omogoča različne poenostavitve pri plačevanju obveznih dajatev tako, da zavezanec z enim plačilnim nalogom poravna več različnih dajatev. Poleg zmanjšanja upravnih bremen za zavezance pri plačevanju obveznih dajatev rešitve pri poenostavitvi plačevanja obveznih dajatev zagotavljajo, da prejemniki (blagajne javnega financiranja) prejmejo sredstva še isti dan – enako, kot bi pri posamičnem plačilu, ne glede na to, da zavezanec z enim plačilom plača obveznosti do različnih blagajn javnega financiranja. 

Zavezanci, ki oddajo prijavo na prejem e-računa za plačilo obveznih dajatev, obveznosti, obračunane z obračunom prispevkov za socialno varnost (OPSV), obračunom davčnega odtegljaja (obrazec REK), obračunom davka od dohodka pravnih oseb ter obračunom akontacij dohodnine in dohodnine od opravljanja dejavnosti plačajo z e-računom, prejetim v spletno banko, v platformo bizBox, v mobilno aplikacijo mBills ali na elektronski naslov. Na dan 31. december 2025 je bilo pri FURS evidentiranih 9.446 aktivnih prijav na prejemanje e-računa za plačilo obveznih dajatev (7.268 za spletne banke, 172 za platformo bizBox, 57 za mBills in 1.949 za elektronski naslov), kar je bilo za 23 odstotkov več kot 31. decembra 2024. V letu 2025 je bilo izdanih 99.735 e-računov za plačilo obveznih dajatev v skupni višini 651.975.474 EUR. V primerjavi z letom 2024 se je število izdanih e-računov povečalo za 8,6 odstotka, predvsem zaradi novih prijav na prejemanje e-računa na elektronski naslov.

Registrirani uporabniki eDavkov lahko davčne obveznosti plačajo s spletnim plačilom v sistemu eDavki, in sicer z rešitvami mobilne telefonije (Flik, VALÚ, mBills), s karticami (Mastercard, Visa, Diners Club) ali v spletni banki Bank@net. V letu 2025 je bilo tako izvedenih 266.596 plačil v skupnem znesku 84.599.046 EUR. V primerjavi z letom 2024 se je število spletnih plačil iz eDavkov povečalo za 70,6 odstotka, znesek pa za 115,3 odstotka. V povprečju je v letu 2025 vsak mesec plačilo obveznih dajatev v okviru eDavkov izvedlo 17.627 zavezancev, kar pomeni 67,6-odstotno povečanje v primerjavi z letom 2024. Med izvedenimi spletnimi plačili jih je bilo glede na število 53,7 odstotka izvedenih z rešitvijo mobilne telefonije Flik, 22,1 odstotka s kartico Mastercard, 10,7 odstotka v spletni banki in 12,6 odstotka s kartico Visa. Z drugimi načini plačil (kartica Diners Club, VALÚ, mBills) je bilo izvedenih skupno manj kot odstotek plačil. 

Zavezancem je plačilo letne odmere dohodnine, obračunane z informativnim izračunom dohodnine, omogočeno tudi z direktno obremenitvijo SEPA. Na dan 31. december 2025 je bilo pri FURS evidentiranih 208 veljavnih soglasij za direktno obremenitev SEPA, na podlagi katerih lahko FURS odredi plačilo ponudniku plačilnih storitev zavezanca. V primerjavi z letom 2024 je bilo soglasij za 1,4 odstotka manj. V letu 2025 je bilo ponudnikom plačilnih storitev poslanih 98 plačilnih nalogov za direktno obremenitev SEPA.

Slika 10: Število izdanih e-računov po davkih v letih od 2020 do 2025
 

Vir: FURS 

Javna objava neplačnikov davka
FURS vsak mesec javno objavlja seznam davčnih zavezancev z zapadlimi neplačanimi davčnimi obveznostmi, ki na 25. dan v mesecu pred mesecem objave presegajo 5.000 EUR in so starejše od 90 dni. Od prve objave enotnega seznama neplačnikov davkov v avgustu 2014 do objave v januarju 2026 (po stanju na dan 25. december 2025) se je število dolžnikov zmanjšalo za 6.476 oseb ali za 36,4 odstotka, skupni davčni dolg objavljenih dolžnikov pa se je zmanjšal za 331.449.229 EUR ali za 34,1 odstotka, pri čemer je bila v letu 2025 glede na leto 2014 zaznana 95,5-odstotna rast prihodkov.

Preprosti dostop zavezanca do stanja dolga in potrdila o poravnanih obveznostih 
Zavezanci lahko na spletnem portalu FURS v okviru spletne storitve »eKartica« ali v mobilni aplikaciji eDavki na zavihku »knjigovodsko stanje« redno preverjajo stanje in zapadlost terjatev in obveznosti na svoji knjigovodski kartici. V letu 2025 je bilo v obeh spletnih storitvah opravljenih skupno 6.566.173 vpogledov v eKartico.

Ena od storitev za vpogled v evidence je razkritje podatkov fizičnim osebam o tem, ali in kako delodajalec zanje plačuje obvezne prispevke za socialno varnost iz delovnega razmerja. Zavezanci so na portalu eDavki v letu 2025 opravili 21.718 takšnih vpogledov, kar je bilo manj kot v prejšnjih letih (v letu 2024 opravljenih 30.869 vpogledov).

V letu 2025 je FURS zavezancem na njihovo zahtevo iz knjigovodskih evidenc izdal 105.604 potrdil v postopkih preverjanja poravnanih obveznosti, kar pomeni 12,1-odstotno povečanje v primerjavi z letom 2024, ko je bilo izdanih 94.241 potrdil. Povečanje števila je posledica nadaljnje krepitve elektronskega poslovanja, saj se je obseg potrdil, izdanih na portalu eDavki, povečal za 13,8 odstotka. Hkrati se je zmerno povečalo tudi število potrdil, izdanih na finančnih uradih prek sistema eDIS SAP in v ročno vodenih evidencah, rast je znašala štiri odstotke.

Delež potrdil, izdanih zavezancem po elektronski poti na portalu eDavki, je v letu 2025 dosegel 83,3 odstotka vseh izdanih potrdil. V primerjavi z letom prej se je povečal za 1,3 odstotne točke. Navedeno potrjuje zaznani postopni prehod zavezancev na digitalne oblike pridobivanja dokumentacije. Posebno izrazita je bila rast števila izpisov IOP. Medtem ko je bilo v letu 2024 izdanih 5.918 takšnih izpisov, jih je bilo leto pozneje že 7.971 ali za 34,7 odstotka več. Tudi pri drugih vrstah potrdil, izdanih po elektronski poti, se obseg postopno povečuje.

Potrdila in razkritja iz evidenc v povezavi z izplačili javnih sredstev in pridobitvijo ugodnosti
Čedalje več organov pri oblikovanju zakonodaje, izvajanju ukrepov in objavi javnih razpisov, ki omogočajo dodeljevanje javnih sredstev ali priznavanje pravic subjektom, kot pogoj za njihovo uveljavitev določa poravnanost obveznih dajatev in drugih denarnih nedavčnih obveznosti do FURS.

Pristojni organi, upravičeni do razkritja podatkov, lahko iz evidenc FURS pridobivajo podatke o izpolnjevanju obveznosti upravičencev bodisi ob vložitvi zahtevka bodisi v okviru postopka odločanja o odobritvi ugodnosti ali pravice. V primeru neporavnanih obveznosti posameznik ali pravna oseba praviloma ne more uveljaviti ugodnosti, kot so sodelovanje v postopkih javnega naročanja, podaljševanje pogodb za izvajanje javnih naročil, pridobitev subvencij iz javnih sredstev, začetek opravljanja dejavnosti kot samostojni podjetnik oziroma ustanovitev gospodarske družbe, izvajanje čezmejnih storitev, pridobitev delovnih dovoljenj, državljanstev, licenc in drugih pravic. Tako se posredno, a učinkovito spodbuja pravočasno poravnavanje obveznosti od obveznih dajatev in drugih denarnih nedavčnih obveznosti.

FURS je v letu 2025 organom in drugim upravičenim institucijam predložil skupno 505.414 razkritij podatkov o poravnanosti obveznosti, kar pomeni 3,8-odstotno zmanjšanje glede na leto 2024, ko je bilo takih razkritij 525.406. Zmanjšanje skupnega števila razkritij je predvsem posledica manjšega obsega avtomatiziranih poizvedb nekaterih večjih uporabnikov podatkov, zlasti na področju razkritij za potrebe Agencije Republike Slovenije za kmetijske trge in razvoj podeželja in Eko sklada.

Tudi v letu 2025 je večina razkritij potekala po avtomatizirani izmenjavi podatkov med organi (G2G). Tako jih je bilo predloženih 496.675 ali 96,1 odstotka vseh razkritij, kar dodatno potrjuje, da je samodejna izmenjava podatkov nepogrešljiva in učinkovita glede na velik obseg zahtevkov. Kljub zmanjšanju skupnega števila razkritij G2G v primerjavi z letom 2024 se avtomatizirana izmenjava podatkov še naprej krepi z Zavodom Republike Slovenije za zaposlovanje, na področju razkritij za potrebe javnih naročil (eJN), z Zavodom za zdravstveno zavarovanje Slovenije (izdaja in odvzem potrdil A1) ter pri izmenjavah z ministrstvom, pristojnim za gospodarstvo in turizem, ministrstvom za kohezijo in regionalni razvoj ter njunimi organi.

Zaradi postopne uvedbe in širjenja avtomatiziranih izmenjav podatkov se dolgoročno zmanjšuje število posamičnih pisnih razkritij na zahtevo organov. Kljub temu je bilo v letu 2025 izdanih 8.739 posamičnih razkritij ali za 3,9 odstotka več kot leta 2024 (8.411). 

Nadaljnja širitev avtomatizirane izmenjave podatkov ima pomembne pozitivne učinke, saj prispeva k debirokratizaciji in razbremenjevanju upravnih postopkov pri FURS in drugih pristojnih organih ter omogoča hitrejše, zanesljivejše in učinkovitejše odločanje v postopkih uveljavljanja pravic upravičencev.

Preglednica 29: Število razkritji iz knjigovodske evidence in evidence o davkih v povezavi s pridobitvami ugodnosti ali pravic

	 
	2023
	2024
	2025
	INDEKS 2025 / 2024

	Razkritja iz knjigovodske evidence (preverjanje obstoja dolga) in evidence o davkih (preverjanje predložitve obračunov REK za prispevke za socialno varnost)*
	374.564
	525.406
	505.414
	96,2


 * Nekateri zakoni določajo kot merilo samo prvi pogoj v zvezi z razkritjem iz knjigovodske evidence.
Vir: FURS
Več podatkov o pobiranju javnofinančnih prihodkov po vrstah davkov, zavezancih za plačevanje javnofinančnih dajatev, po nadzoru in drugih nalogah, ki jih izvaja FURS, je na voljo v Letnem poročilu FURS za leto 2025 na povezavi: Letno-porocilo-Financne-uprave-za-leto-2025.pdf

[IME KATEGORIJE]
 [VREDNOST] %


[IME KATEGORIJE]
 [VREDNOST] %

[IME KATEGORIJE]
[VREDNOST] %

[IME KATEGORIJE] [VREDNOST] %


Država	Zavod za pokojninsko in invalidsko zavarovanje Slovenije 	Zavod za zdravstveno zavarovanje Slovenije 	Občine	52.935451950829226	25.312805785756165	20.068712738111099	1.6830295253035219	
[IME KATEGORIJE] 
[VREDNOST] %

Prispevki za socialno varnost in transferni prihodki 
[VREDNOST] %


[IME KATEGORIJE]
 [VREDNOST] %

[IME KATEGORIJE] 
[VREDNOST] %

[IME KATEGORIJE] [VREDNOST] %
[IME KATEGORIJE] [VREDNOST] %
[IME KATEGORIJE] 0,52 %
[IME KATEGORIJE]
 [VREDNOST] %



Davki na dohodek in dobiček	Prispevki za socialno varnost in Transferni prihodki	Davki na plačilno listo in delovno silo	Davki na premoženje	Domači davki na blago in storitve	Davki na mednarodno trgovino in transakcije	Nedavčni prihodki	Nerazporejeni prihodki	21.02527710246078	45.807879546685662	0.13595974993057908	1.8539642513198062	29.563048894831695	1.0710002778789243	0.52520854782510296	1.7661629067458176E-2	
Pravne osebe
53,7 %
Fizične osebe
46,3 %

Pravne osebe	Fizične osebe	462509682.56999999	398120683.63	




























































Aktivni dolg	
31.12.2023	31.12.2024	31.12.2025	431764129.53999996	481817858	450883623	Skupaj dolg	
31.12.2023	31.12.2024	31.12.2025	841808793.95999992	901937257	860630366	Pogojno izterljivi dolg	
31.12.2023	31.12.2024	31.12.2025	410044664.41999996	420119399	409746743	



Državni proračun
70,5 %
Zavod za pokojninsko  in invalidsko zavarovanje Slovenije 
17,5 %
Zavod za zdravstveno  zavarovanje Slovenije   
9,7 %
Proračuni občin
2,3 %
[IME KATEGORIJE]
0,7%

Državni proračun	ZPIZ 	ZZZS	Proračuni občin	70.492907715856049	17.528560558011137	9.7231319026632796	2.2553998234695336	[IME KATEGORIJE]
31,3 %

[IME KATEGORIJE]
30,4 %

[IME KATEGORIJE]
0,0 %

[IME KATEGORIJE]
2,0 %

[IME KATEGORIJE]
36,1 %


[IME KATEGORIJE]
0,2 %

[IME KATEGORIJE]
0,0 %


Davki na dohodek in dobiček	Prispevki za socialno varnost	Davki na plačilno listo	Davki na premoženje	Domači davki na blago in storitve	Davki na mednaradno trgovino in transakcije	Drugi davki	31.3	30.4	3.484172833749536E-2	2	36.1	0.17244501390297221	2.653427512073021E-2	
[IME KATEGORIJE]; [VREDNOST]; 33,4 %
[IME KATEGORIJE]; [VREDNOST]; 21,5 %
[IME KATEGORIJE]; [VREDNOST]; 0,0 %
[IME KATEGORIJE]; [VREDNOST]; 25,1 %
[IME KATEGORIJE]; [VREDNOST]; 19,5 %
[IME KATEGORIJE]; [VREDNOST]; 0,5 %

Motorna vozila	Gotovina	Vrednostni papirji	Trgovsko blago	Osnovna sredstva	Druge premičnine	1781	1144	0	1338	1040	30	
2020	
DDPO	DohDej	Opsvd	Opsvz	Rek1	Rek2	RekO	eRacZdruzen	5862	18073	3184	2510	435	2021	
DDPO	DohDej	Opsvd	Opsvz	Rek1	Rek2	RekO	eRacZdruzen	8889	31983	5359	2896	1955	2022	
DDPO	DohDej	Opsvd	Opsvz	Rek1	Rek2	RekO	eRacZdruzen	1503	21617	12345	37270	6434	3570	2213	2023	
DDPO	DohDej	Opsvd	Opsvz	Rek1	Rek2	RekO	eRacZdruzen	2564	4314	4373	11726	1	8999	50020	2024	
DDPO	DohDej	Opsvd	Opsvz	Rek1	Rek2	RekO	eRacZdruzen	3100	3596	4980	11533	8871	58843	2025	
DDPO	DohDej	Opsvd	Opsvz	Rek1	Rek2	RekO	eRacZdruzen	4018	3478	5572	11927	10856	63036	

Številka:  429 - 163/2026 - 1611  

Ljubljana,  17 .  septembra   2026  

  GENERALNI SEKRETARIAT VLADE REPUBLIKE SLOVENIJE   Gp.gs@gov.si    

ZADEVA:  ZADEVA:  Poročilo o stanju in gibanju davčnega dolga na dan 3 1 .   december   20 25  –   predlog za obravnavo na Vladi R epublike  S lovenije  

1. Predlog sklepov vlade:  

  Na podlagi   šestega odstavka   21. člena Zakona o Vladi Republike   Slovenije   (Uradni list RS, št.   24/05   –   uradno prečiščeno besedilo, 109/08, 38/10  –   ZUKN, 8/12, 21/13, 47/13  –   ZDU - 1G, 65/14 ,  55/17,  163/22 ,   57/25  –   ZF   in 555/26 ) je Vlada Republike Slovenije na seji dne … pod točko … sprejela  naslednji       S   K   L   E   P   :     Vlada Republike Slovenije se  je  seznani la   s  Poročilom Finančne uprave Republike Slovenije o  stanj u   in gibanj u   davčnega dolga na dan 31. december 20 25   in ga  pošlje   Državnemu zboru Republike  Slovenije .         Mag. Janja Garvas,   generalna   sekretarka     Priloga:   –   Poročilo   Finančne uprave Republike Slovenije   o stanju in gibanju davčnega dolga na dan        31. december 20 25.     Prejmejo:      Generalni sekretariat Vlade Republike Slovenije,        Ministrstvo za finance,      Služba Vlade Republike Slovenije za zakonodajo.  

2.   Osebe, odgovorne za strokovno pripravo in usklajenost gradiva:  

-   Barbara Prislan ,  v. d.  generaln e   direktoric e   Direktorata za sistem davčnih, carinskih in drugih  javnih prihodkov, Ministrstvo za finance,   -   mag. Martina Verbančič, vodja Sektorja za sistem pobiranja davkov, Ministrstvo za finance,      Janko Preac, vršilec dolžnosti generalnega direktorja Finančne uprave Republike Slovenije.  

3. Zunanji strokovnjaki, ki so  sodelovali pri pripravi dela ali celotnega gradiva:  

